text:
Ibi barabitangaza mu gihe Handicap International, umuryango wateguye iyo gahunda, iri gusoza bimwe mu bikorwa bikubiye mu mishinga yayo irimo uwo kurwanya indwara y’igicuri wari umaze imyaka itatu.
Mukankusi Marisiyana, umubyeyi ufite umwana wafashwe n’indwara y’igicuri afite imyaka itandatu y’amavuko, avuga ko uwo mushinga watumye umwana we agira ubuzima bwiza.
Agira ati ʺAfatwa bwa mbere namuhereje isahani ayikubita hasi, uko iminsi igenda indwara ikaza umurego kugeza aho numvise ko bindenze nta kindi nabikoraho ku mutima nanjye nkumva bishobora kuba hari n’ikindi kibitera nk’amashitani.
Bangiriye inama njya kumusuzumisha igicuri, bamuha imiti, inshuro yafatwaga zatangiye kugabanuka yemwe bambwira kumutangiza ishuri, ubu ariga, agira ikibazo gacye cyane.
Niyo mpamvu nanjye ngomba gusobanurira bagenzi banjye bakamenya uko bayifatamo batunguwe.ʺ
Mugenzi we witwa Maniragaba Celestin ufata imiti y’iyo ndwara agira ati ʺAmashitani nicyo gitekerezo gihita kikuzamo iyo wafashwe, ariko twe twamenye ukuri, rero ntago twatuma abandi bahamana imyumvire nk’iyo.ʺ
Mu mushinga wo kurwanya igicuri hakozwe ibikorwa bitandukanye birimo guhugura abakozi 76 b’ibigo Nderabuzima 18.
Batanze imiti ku barwayi, guhugura abajyanama b’ubuzima 1450 ku ndwara zo mu mutwe harimo n’iy’igicuri, abantu 805 barasuzumwe habonekamo 750 bahabwa imiti.
Mutabazi Phenias umukozi wa Handicap International, wari ushinzwe umushinga wo kurwanya igicuri avuga ko urwego basizeho ibikorwa ruhagije kugira ngo bikwirakwizwe hose.
Agira ati ʺTurabasaba kurushaho kubungabunga no kunoza ibi bikorwa kandi biroroshye. Niba twarahuguye abangana gutyo, mutekereze buri wese nawe ahuguye abandi bagenzi be nibura 4, nabo bakazahugura abandi.
Abantu bose basobanurirwe ko igicuri ari indwara nk’izindi, atari amashitani.ʺ
Umuyobozi w’Akarere ka Rutsiro, Ayinkamiye Emmerance yizeza inkunga y’Akarere mu gukurikirana ko ibi bikorwa bidasibangana ahubwo bikarushaho gukura.
Uretse uwo kurwanya igicuri, hasojwe kandi umushinga wo kongera ubushobozi amashyirahamwe y’abantu bafite ubumuga.


c: text/html

text:
Luka6:41"Ni iki gituma ureba agatotsi kari mu jisho rya mwene so, ukirengagiza umugogo uri mu jisho ryawe? ,nuko rero buri wese niyigenzure mbere yo kuvuga abandi kuko Paul yaranditse ngo: 2Abakorinto 5:10 Kuko twese dukwiriye kuzagaragarizwa imbere y'intebe y'imanza ya Kristo, kugira ngo umuntu wese ahabwe ibikwiriye ibyo yakoze akiri mu mubiri, ari ibyiza cyangwa ibibi. dukomeze kwigenzura kuko Yesu ntareba la masse ahubwo are igikorwa cy'umuntu,mbese meze nte? Ariko twe kujya impaka mu byo tutazi ahubwo ttwibaze niba Yesu aje yanjyana.
Gisa - 11/02/2018 saa 03:10

robotstxt: allowed

filter: keep


text:
Mu bintu biranga amarangamutima y’umuntu ni ukwishima , kurakara, kugira agahinda bitewe n’impamvu zitandukanye zabaye ku muntu,gusa bikunze kuvugwa ko amarangamutima y’abagore agaragara vuba cyane kubenza abagabo.
Mu mukino waraye uhuje Bresil n’Ubudage byagaragaye ko agahinda abagore bagaragaje mu marira katewe no gutungurwa batari biteze. Ibitego 7 by’ubudage kuri 1 cya Bresil ni amateka mu gikombe cy’isi cya 2014.
Mu gihe imbaraga z’amarangamutima zamaze kurenga ubushobozi bwo kuyagenzura, ni byiza mu kwitondera imyanzuro wafata mu kwirinda guhubuka kuko akenshi bigira ingaruka nyuma ukazicuza.
Urubuga www.globalpriority.ca ruvuga icyo wakora mu kwirinda kuyorwa n’amarangamutima.
Ibi nibyo wakora mu kwirinda kuyoborwa n’amarangamutima
1. Tegura ibitekerezo byawe kugira ngo uyobore amarangamutima yawe : Ugomba guteganya ko ibyiza n’ibibi bishoboka mu buzima .Ubaka ibitekerezo byawe ku ndangagaciro zishingiye ku kuri n’ amahame y’ ukuri. Ni ngombwa gushyira mu gaciro ukumva ko utari uwambere kandi utari n’uwanyuma bibayeho. Ibi rero bizafasha ubwenge bwawe kukugira inama bikwiriye. Ibuka ko ubwonko bwawe ari bwo buzajya buguha ibisubizo bukurikije uburyo wabuteguye
2. Hora wiyibutsa ku bubi bw’ amarangamutima akabije : Hari ingero nyinshi umuntu aba yarabonye zagiye ziba kuri bagenzi be bitewe no kutamenya kuyobora amarangamutima yabo. Nko kwiyahura ,guhunga uwo mwabanaga ,gutanga impano zirenze n’ibindi. Ni byiza guhora wiyibutsa ububi bw’amarangamutima ya bene abo bantu kugira ngo nawe utazakora nk’abo uramutse utunguwe. Uko wiyobora bigira uruhare runini ku myifatire no ku buzima bwawe busanzwe.
3. Itoze gusobanukirwa n’amarangamutima unayobore umuvuduko wayo : Ujye wibaza ikigutera kwihutira gukora ikintu runaka. Maze ujye ubanza wihe akanya ko kubyigaho kuko uburakari cyangwa ibyishimo birenze ntibibura ingaruka mu gihe kizaza. Maze unibaze niba bikwiye ko wakora icyo ugomba gukora mu gihe ari ibyo rero, bihe umwete n’ imbaraga zawe bihagije.
4. Iyame gutungurwa n’ibyiyumviro : Ujye witoza kwihanganirana kandi wirinde gucira abandi urubanza huti huti. Ntuzigere wibwira ko utari umunyamakosa cyangwa se no ku bandi mubana. Itoze kugira gahunda kugira ngo uhore wiyungura ku myifatire yawe. Ibyiyumviro bidahamye bishobora kugira ingaruka zitari nziza ndeste no ku bandi. Kugira amarangamutima adahamye bishobora ku kugiraho ingaruka imbere muri wowe .
Icyitonderwa : kwishima ni byiza kandi no kubabara mu buzima bibaho ariko ni ngombwa kwitwara neza muri buri gihe (situation) ugezemo kuko hari ibyo wakora wazabitekereza nyuma ugasanga udashobora no kwibabarira.
Ibyo wakwigira ku gutsindwa kwa Bresil ku marangamutima
Mu bintu biranga amarangamutima y’umuntu ni ukwishima , kurakara, kugira agahinda bitewe n’impamvu zitandukanye zabaye ku muntu,gusa bikunze kuvugwa ko amarangamutima y’abagore agaragara vuba cyane kubenza abagabo.


text:
Rwanda | UBURENGERAZUBA: Gukora Raporo y’Ubugenzuzi bw’Imari ya Leta Si Iby’Umuntu Umwe
Nubwo mu Intara y’iBurengerazuba ihagaze neza ku mikoreshereze y’imari ya leta nk’uko byemezwa n’Umugenzuzi Mukuru w’Imari ya Leta, hari ahakigaragara guhuzagurika kubera kutamenya ngo ni inde ushinzwe iki n’iki muri komite zishinzwe gukora raporo mu turere.
Umugenzuzi Mukuru w’Imari ya Leta Obadiah Biraro mu nama yagiranye n’uturere turindwi tugize Intara y’iBurengerazuba yavuze ko ahari ibibazo nko mu turere twa Karongi na Rubavu, ahanini byagiye biterwa n’uko abagize komite zishinzwe gukora raporo batumvaga neza icyo uruhande uru n’uru rushinzwe. Ibi rero nk’uko Obadiah Biraro abisobanura bishobora gutuma habaho kwitana ba mwana:
“Ubusanzwe Intara y’iBurengerazuba bagize clean audit report inshuro ebyili, ni yo mpamvu twaje gukorana inama kugira ngo turebe ko governor byabindi bye, budget agent, ko abibwira uturere twe uko ari turindwi, ese arabivuga nangwa ntabivuga? Niba atabivuga, reka dufatanye tubivuge. Ubu rero twaje kuvuga ngo byabindi bikorerwa hano ku Ntara bigashoboka kuki uturere tutabikora? Turibwira rero ko iyi clean audit report iboneka ahangaha, igomba no kuboneka mu turere turindwiâ€
Intara y’iBurengerazuba imaze kugira inshuro ebyili zikurikiranya raporo nta makemwa ku mikoreshereze y’imari ya leta. Guverineri Kabahizi Céléstin avuga ko ibanga nta rindi usibye gukorera hamwe:
“Raporo igomba gukorwa n’abantu bose. Ntago ari iya chief budget manager, ntabwo ari iya kontabure, ntago ari iya auditeur wenyine. Kandi noneho n’ibigaragayemo ibibazo bigakosorwa hakiri kareâ€
Guverineri w’Intara y’iBurengerazuba aranashima umugenzuzi mukuru w’imari ya leta ko iyo agiye kuza abanza kubateguza, akabaha umwanya wo kwikebuka bakareba niba buri kintu gisobanutse, byaba ngombwa akaza akamarana iminsi nk’itanu n’abashinzwe gukora raporo agenda abereka aho bashobora kuba bafite utubazo akabaha umwanya wo kubikosora.
Â


text:
Mukakidede Belita udoda yagiriye inama abagore gukura intoki mu mufuka bagakora
Uyu ni umunsi w’ibyishimo mu gihugu cy’uRwanda kubera ko ari umunsi mpuzamahanga w’abagore kandi umugore yahawe ijombo yitabwaho, umugore asigaye afata imyanzuro ikomeye kandi igashyirwa mu bikorwa bitandukanye na cyera aho atagiraga ijambo muri sosiyete.
Hano mu Rwanda bamwe mu bagore bafite aho bateraniye mu Murenge wa Gitega aho bafite ibyishimo byishi bishimira kubyo bagezeho kandi bateganya gukomeza gukora neza.
Bagakomeza bavuga ko bagomba gushyiramo imbaraga bagakora kugira ngo bakomeze gutera imbere ndetse bafite byishi bagiye bakora hari umubyeyi witwa Mukakidede Belita wagiriye inama abagore bataramenya gukora gukura amaboko mu mufuka bagakora bakiteza imbere.
Ikinyamakuru Itoroshinyayo yaganiriye nawe atubwira ibyo amaze kugeraho mu kazi akora kubudozi.
Mukakidede yagize ati “njyewe ndaboha kandi mboha ibintu bitandukanye birimo imyenda yo kwifubika udufurari hamwe nu dukapu ibyo mbikora nifashishije ubudodo na koroshi kandi bimbeshejeho.Natangiye numva bitoroshye ariko narabishoboye n’abandi bagore bari hirya no hino batinya gukora nabagira inama yo gutinyuka bagakora kuko iyo ukora nta n’uwagusuzugura kandi ntibisaba amafaranga menshi cyane”.
Twahasanze abantu yigisha kuboha nkuko twabibonaga, twabonye babikorana ubushake kandi babyitabira, twahasanze n’abana bato iyo batari kwiga nabo baba bari kwiga uko baboha aho kugira ngo nibava kwiga batazerera ahubwo bige kudoda.
Yatubwiye ko umuntu wese waba ushaka kuza akiga uko baboha cyangwa kudoda amarembo afunguye yaza akamwigisha.
Kuru uyu munsi Perezida Paul Kagame yavuze ko abagore ari inkingi ikomeye y’imibereho myiza n’ububukungu by’igihugu kandi ko u Rwanda rwateye intambwe mu guha abagore n’abakobwa ubushobozi bukwiye.
Uyu munsi kandi abantu hirya no hino ndetse no kumbuga nkoranyambaga nka Facebook na Whatsap abantu biriwe bifuriza abandi umunsi mwiza w’abagore kimwe mu bigaragaza ko umugore amaze gushyigikirwa no gutera imbere ndetse no guhabwa agaciro gakomeye.
Itegeko Nshinga rya Repubulika y’u Rwanda ryo mu 2003 ryavuguruwe mu 2015,ryafunguriye amaremo umugore mu buyobozi, rivuga ko bagira nibura 30% by’imyanya mu nzego zifatirwamo ibyemezo.
U Rwanda ruza ku isonga ku Isi mu kugira ubwiganze bw’abagore mu Nteko Ishinga Amategeko kuko bihariye 64%.
Samantha Umuhoza


text:
Nyuma y’aho ubuyobozi bw’Akarere ka Huye butangarije ko abaturage bafite ikibazo cyo kweza umuceri mwinshi ariko bakaba nta ruganda bafite, Minisitiri w’intebe yabasabye kutabona ko kweza ari ikibazo ahubwo asaba ubuyobozi kwishakamo ibisubizo.
Mu kiganiro Umuyobozi w’Akarere ka Huye Muzuka Eugene yagejeje ku bitabiriye inama yahuje inzego za Leta n’abikorera tariki ya 25 Mutarama, yabatangarije ko abaturage bahinga mu gishanga cya Mwogo bafite ikibazo cyo kugira umusaruro mwinshi w’umuceri, kuko ngo bakora ibirometero 15 bawujyana ku ruganda rwa Gikonko, bityo asaba ko ubuyobozi bwafasha akarere gukemura ikibazo cyabo.
Minisitiri w’intebe Dr. Pierre Damien Habumuremyi yasabye ubuyobozi bw’Akerere ka Huye kubona ko kweza umuceri mwinshi atari ikibazo, ahubwo ababwira ko bakwiye ku kibona nk’igisubizo, igikenewe kikaba ari ukwishakamo igisubizo biyubakira uruganda.
Dr. Habumuremyi yagize ati “Mbere yo gushakira inkunga muri Leta, mugomba kubanza kuyishakamo ubwanyu biciye mu bikorera n’ubuyobozi bw’intara dore ko ibyangombwa byose bihari, birimo umuceri mwinshi ndetse n’isoko.”
Minisitiri w’intebe kandi yaboneyeho gusaba abikorera kujya bafata iya mbere mu gushora imari mbere yo gutegereza Leta. Abaha urugero rw’aho ngo mu bindi bihugu abikorera ari bo baza ku isonga Leta ikaza yunganira, nyamara mu Rwanda ho ngo si ko bimeze kuko usanga Leta ari yo ikora mbere y’abikorera.
Ubuyobozi bw’akarere n’ubw’intara bwemereye Minisitri w’intebe ko bugiye kubaka uru ruganda bidatinze, na we abizeza ko ni rwuzura azaza kurumurikira abaturage.


text:
Ibyiza byo kurya Inanasi
Inanasi ni bumwe mu bwoko bw’imbuto ziboneka hirya no hino ku isi. No mu Rwanda izo mbuto zirahaboneka, nubwo bikunze kuvugwa ko zihenda.
Nubwo bihenze ariko, ubuzima bwo buhenda kurusha Inanasi. Niyo mpamvu kubwitaho ugura inanasi byoroshye kurusha gutanga amagana y’ibihumbi wivuza.
Hano twabazaniye imwe mu mimaro ikomeye yo kurya inanasi ku buzima bwa muntu.
Inanasi yifitemo imisemburo(enzymes) yitwa Bromelain ifasha koroshya igogora ry’ibiryo mu gifu. Iyo misemburo kandi ikaba ishwanyaguza ibishobora gutera Kanseri n’ibishobora kwangiza tumwe mu nyangingo.
Ubushakashatsi bukaba bwarerekanye ko umuntu urya inanasi buri munsi, afite amahirwe yo kudahura n’ibibazo by’igogora no kwandura inzoka zo mu mubiri.
Inanasi ni isoko ya Vitamini C iha ubudahangarwa ku mijyana n’imigarura nyamaraso, ubudahangarwa bw’uruhu, n’amagufa.Kurya inanansi buri munsi, byongera ubudahangarwa bw’umubiri.
Inanasi kandi ni isoko ikomeye ya Vitamini A ifite ubushobozi bwo kugira amaso mazima abona. Iyo Vitamini ituma uruhu ruhora rutoshye. Kurya Inanasi kandi buri munsi, bigabanya ibyago byo kurwara Kanseri y’ibihaha.
Mu nanasi habonekamo bimwe mu bigize Vitamini B, ari naho habonekamo Potasiyumu ifasha mu kugenzura umuvuduko w’amaraso.
Nubwo ibyiza by’inanasi ari byinshi , twahisemo kuba tubagejejeho iby’ibanze. Ubuzima burahenda kurusha inanasi, kandi hari byinshi dutakazaho amafaranga, bifite akamaro gake ugereranyije n’inanasi.Amagara araseseka ntayorwa.


text:
Kamaramasenge zimwinjiriza ibihumbi 500 ku kwezi
Murekatete Odette, wo mu Murenge wa Rusororo mu Karere ka Gasabo, yinjiza ibihumbi 500 buri kwezi kubera guhinga kamaramasenge zisa n’izidasanzwe.
Murekatete yerekaniye ibyo yagezeho mu imurikabikorwa by’ubuhinzi n’ubworozi ryamaze iminsi ibiri kuva ku wa 7-8 Nyakanga 2016, ryarateguwe n’Umurenge wa Rusororo ku bufatanye n’umuterankunga wawo, Word Vision.
Uyu muhinziazi w’urutoki wabigize umwuga, agira ati “Narabanje nshaka ahari imbuto nziza nzikura i Rwamagana, ndaza ncukura ibyobo nshyiramo ifumbire nyinshi y’imborera ndatera, rumaze gukura nkarugirira isuku ndwicira ku gihe mbese ngakurikiza amabwiriza y’imihingire ya kijyambere”.
Avuga ko kuva urwo rutoki, ahinga kuri hegitari imwe n’igice, rwatangira kwera rumwinjiriza amafaranga menshi bityo akabasha kubona icyo yakenera cyose mu rugo.
Ati “Mu kwezi uru rutoki runyinjiriza ibihumbi bitari hasi ya magana atanu, bityo nkabasha kwishyurira amashuri abana, nkababonera ibibatunga n’ibyo bambara ndetse nkabasha no kwita ku mirima kuko n’abakozi mbahemba ku yo ninjiza”.
Akomeza avuga ko mbere yezaga kamaramasenge ipima ibiro 15 none ubu ngo yeza iziri hagati y’ibiro 60 na 70, igiciro kuri imwe kiri hagati y’ibihumbi birindwi n’icumi.
Umunyamabanga Nshingwabikorwa w’Umurenge wa Rusororo, Akimana Tebuka Faustin, avuga ko iri murikabikorwa rigamije kwerekana ubushobozi bw’umuturage.
Agira ati “Bigaragaza ko umuhinzi yegerewe akigishwa agera ku bintu bikomeye kuko nk’aba bahinga urutoki usanga baravuye ku gitoki cy’ibiro 15 none ubu bakaba beza igipima ibiro 100. Iyi ni intambwe ikomeye itagomba gusubira inyuma”.
Abahinzi b’urutoki muri rusange bagaragaza ikibazo cy’imbuto nke kandi bifuza kwagura imishinga yabo cyane ko bigaragara ko rubereranye n’ubutaka bwaho.
Kuri iki kibazo, Akimana avuga ko kizakemuka bidatinze kuko ngo batangiye gahunda yo kongera abatubuzi b’imbuto zinyuranye harimo n’urutoki ku bufatanye n’Ikigo cy’Igihugu cyita ku Buhinzi RAB, bikazatuma zigera ku bazikeneye bose bitabagoye.
Iri murikabikorwa ryasojwe no guhemba abahinzi borozi bagaragaje ubuhanga butanga umusaruro utubutse.
Dukurikire ukanda kuri Like
Ibitekerezo ( 4 )
Madam Uracyeye pe! ubuhinzi bwarakuyobotse wagira ngo ufite imyaka 15.
IBI NTAKO BISA RWOSE. BYAGOMBYE GUHA ABENSHI URUGERO, CYANE CYANE ABIRUKIRA MUBUCURUZI NTAMIKORO BAFITE: BAMWE NGO BAGIYE GUTWARA AMAGARE, ABANDI MUBUCURUZI BUDAFITE EPFO NA RUGURU, KANDI BAFITE AMASAMBU YAKWERA BAYITAYEHO.
NTABWO BISABA KO UMUNTU AGIRA ISAMBU NINI KUGIRANGO WEZE IBYAGUTUNGA, ICYANGOMBWA NI UKUMENYA :GUFUMBIRA ISAMBU,GUTERA IBYO UBONA KOKO BIJYANYE N’UBUTAKA BWAWE.
IBIHUMBI 500 ??? IBI NIBURA BYAKWEMEZWA NA AUDITORS
Mujye muduha adress zabo tubavaneho inama ariko


text:
Imbogamizi y’igishoro ku rubyiruko rwiga imyuga iri kubonerwa igisubizo
Urubyiruko rwiga imyuga rwakunze kubangamirwa no kubura igishoro cyo gutangira gushyira mu bikorwa ibyo rwize, mu gihe rushoje amasomo.
Iyi mbogamizi yari ishingiye ku kubura amafaranga yo kugura ibikoresho bya kinyamwuga, akenshi usanga bihenze ku buryo uru rubyiruko rutabashaga kubigura rutabonye inguzanyo.
Ikigega cy’ingwate cya BDF cyahagurukiye kurwanya izi mbogamizi.
Gitangira urubyiruko ingwate mu bigo by’imari bikabagurira ibi bikoresho, maze urubyiruko rukabihabwa nk’inguzanyo.
Uhawe iyi nguzanyo yishyura icya kabiri cy’inguzanyo yatse n’inyungu yacyo, andi akishyurwa na BDF kandi ikanamutangira ingwate ingana na 75% .
Kakwezi Sylvie umukozi ushinzwe imishinga muri BDF ishami rya Kamonyi, atangaza ko iyi ari gahunda leta yashyizeho yo kurwanya ubushomeri mu rubyiruko.
Yagize ati “ BDF itanga ingwate ya 75% ku ijana y’inguzanyo, igice gisigaye cya 25% kikabarirwa muri ibyo bikoresha urubyiruko ruhabwa”.
Ku itariki ya 7 Ukwakira 2016 umurenge SACCO wa Runda mu Karere ka kamonyi, wahaye inguzanyo y’ibikoresho abagera kuri 32 muri aka Karere.
Ababihawe bashimye ubuyobozi bwahagurukiye gukura urubyiruko mu bushomeri.
Habineza Emmanuel avuga ko yakoreraga abandi bigatuma adatera imbere, akavuga ko kubona ibikoresho bye bigiye kumuteza imbere.
Yagize ati “ Natse imashini zidoda n’izigorora impu, amaforomo, impu, kole n’ibindi bikoresho bikora mu nkweto, byose bifite agaciro k’amafaranga ibihumbi 500. Nzishyura 50%, BDF yishyure asigaye”.
Urubyiruko rwize imyuga rwo muri aka Karere rwasabwe kugaragaza impinduka mu mibereho yarwo, kuko ikibazo cyo kubura igishoro cyajyaga kibangamira iterambere ryabo cyakemutse.
Urubyiruko ruhabwa izi nguzanyo y’ibikoresho ni urwize rugahabwa impamyabushobozi yemewe n’ikigo cy’igihugu gishinzwe guteza imbere imyuga n’ubumenyi ngiro WDA.
Dukurikire ukanda kuri Like
Ibitekerezo ( 2 )
Iki gikorwa nikiza kuko gifasha kurwanya ubushomeri ariko haracyarimo ikibazo kimitangire y’ iyi service kuko imirenge SACCO itanga iyi nguzanyo iracyari mike kuko kurubu usanga iri ibigo 2 mu karere kose.
Bikaba rero bigoye kujya gufunguza konti mu murenge wakure y’ iwanyu kandi usanzwe ufite iyo mumurenge utuyemo.
Byaba byiza bigiye bikorerwa mu mirenge SACCO yose.
Ababishinzwe bazige kuri iki kibazo borohereze benshi guhanga imirimo.
mwiriwe dushimiye iyigahunda ariko mbona bajya batanga na mafaranga kuko umuntuharigihe atecyereza gukora ibyo atize pe ibikoresho gusa mbona bidahagije murakoze


text:
Mu murima bezagamo ibiro 20 by’imyaka, kuri ubu bisigaye bigera ku 100 cyangwa 150, babikesha gahunda y’amaterasi y’indinganire yazanywe n’umushingwa LWH.
Uyu mushinga watangiye urandura imyaka y’abaturage aho yagombaga gucibwa, kuyitabira bibanza kugorana ariko abaje kuyitabira babonye umusaruro atanga bicuza impamvu babanje kwinangira.
Pascal Ndayisabye atuye mu murenge wa Musebeya, Akagari ka Gatovu, atangaza ko mbere batishimiye uburyo gahunda yaje irandura imyaka ariko nyuma inyungu zavuyemo zikaruta kure izo babonaga.
Yagize ati “Bwa mbere uyu mushinga ugitangira abantu ntibabyumvaga kimwe, kuko waje urandura imyaka twari twarahinze bakatubwira ngo ibijumba, imyumbati hano nta musaruro bigira, ariko baduhaye amashwagara, imborera ubu umusaruro wikubye gatatu cyangwa kane.”
Sipirayani Munyemana utuye mu Murenge wa Musebeya, Akagari ka Sekera nawe atangaza ko bamuranduriye ibyo yari yarahinze akumva ko bamuhemukiye ariko nyuma akaza gusanga byaramufashije.
Yagize ati “bavugaga kuyaca tukumvako ari ugutengagura imikingo, tukumvako ntacyo tuzasaruramo n’amatunda nari nahinze ndavuga nti barampemukiye, ariko nasanze barangiriye neza, neza ibishyimbo n’ibirayi byinshi.”
Abaturage bo muri iyi mirenge bishyize hamwe muri koperative kugira ngo bazabashe kubona imbuto n’amafumbire ku gihe.
Benjamin Bucyana ushinzwe amahugurwa mu mushinga LWH/RSSP atangaza ko koperative iba igamijwe ubucuruzi, abahinzi bagakusanya kandi bakajyanira hamwe umusaruro wabo ku isoko, bityo n’ibiciro bikiyongera kuko abaguzi baza bagana koperative atari umuhinzi umwe.
Umuyobozi w’akarere wungirije ushinzwe iterambere ry’ubukungu Jean Lambert Kabayiza, atangaza ko nk’ubuyobozi buzakurikirana ibikorwa by’iyi koperative kugira ngo iterimbere.
Yagize ati “N’uko nka koperative yatangiye gushaka ibyangombwa izahita yinjira mu zindi koperative dusanganye mu karere, kuko dufite ishami n’abakozi babikurikirana, twashyizeho n’akanama kazajya kayikurikirana by’umwihariko kuko ifite abanyamuryango benshi.”
Kwishyira hamwe kw’aba bahinzi bagera ku 1,092, babashije no kwizigama agera kuri miliyoni 14Frw, bizabafasha guhinga ku materasi yose yatunganijwe bityo n’umusaruro wiyongere.


text:
Muri gahunda yo kwimakaza imiyoborere myiza, ubuyobozi bw’Umujyi wa Kigali bwasuye abatuye Akarere ka Gasabo mu mirenge ya Bibare, Kibagabaga na Gatovu baganira ku bibazo bafite banungurana ibitekerezo.
Nzeyimana Innocent, Umuyobozi w’Umujyi wa Kigali wungirije ushinzwe imari n’ubukungu, yabwiye abanyamakuru ko ari gahunda yo kwegera abaturage bakumva ibabazo bafite bakanabafasha kubikemura.
Dusengimana Vedaste wo mu Murenge wa Bibare yagaragaje ikibazo cy’uko babujijwe kubaka inzu bari baratangiye kandi bafite ibyangombwa, icyakora umuyobozi waho avuga ko Dusengimana yagiranye ikibazo n’abaturanyi ku mbago zo kubaka uruzitiro; ubuyobozi buvugaa ko kizakemuka vuba.
Uwizeyimana Rosemary utuye mu Murenge wa Kimironko, we ngo afite ikibazo cy’uko ababana badasezeranye akenshi batagira ububasha ku mitungo bityo ko we bimuhangayikishije.
Yasobanuriwe ko agomba gufata iya mbere mu gushishikariza umugabo bagasezerana, akanifashisha inzego zirengera abagore byananirana akitabaza ubuyobozi.
Mukasine wabajije ikibazo cy’uko atabona ibyangombwa by’ubutaka bw’inzu yaguze kandi yarabimenyesheje akarere ntikabikemure, umuyobozi ushinzwe imari n’ubukungu mu Mujyi wa Kigali, Nzeyimana yamusabye guhurira na we ku Karere ka Gasabo bagakemura icyo kibazo.
Ibindi bibazo byagarutsweho ni ibya ruhurura zifungwa na bamwe mu baturage izindi zikangirika. Ikindi ni icy’abatuye mu bishanga babonye ibyemezo bya mbere bitari ibya burundu bibemerera gutura, kuri ubu bakaba batarimurwa cyangwa ngo bahabwe ibyangombwa bibemerera gutura burundu kuko aho batuye hatemewe.
Abana b’imfubyi za Jenoside bo mu Mudugudu wa Bibare na bo babajije impamvu batanditsweho inzu bahawe na FARG, ubuyobozi bw’Akarere ka Gasabo bubabwira ko iki kibazo kizakemuka bakareba abajya bandikwa ku nzu kuko babana ari imiryango y’abana benshi.


text:
Nakundanye n’umusore turanarushinga ariko ntazi gutera akabariro
Umugabo wanjye ko atampaza mbigenze nte?
Ngiye gusenya kubera ko umugabo wanjye ntacyo ashoboye
Umukunzi w’urubuga umuryango.rw yaratwandikiye atugezaho ikibazo yifuza ko abakunzi b’uru rubuga bamugira inama y’icyo yakora. Nk’uko dusanzwe dufashanya mu bitekerezo byiza byubaka tukaba tubasaba ko n’uyu muvandimwe twamufasha kuva muri iki kibazo.
Yagize ati:
Bavandimwe dusangiye uru rubuga mbona hari ibibazo bivugirwa hano bigakemuka, na njye ndaje ngo mungire inama ku kibazo mfite mu muryango wanjye.
Ndi umugore ukiri muto, ndubatse mbana n’umugabo tumaze kubyarana kabiri, umwana wacu mukuru afite imyaka itatu umutoya afite umwaka umwe.
Umugabo wanjye twashakanye mukunda cyane, afite akazi keza kamuhemba amafaranga ahagije nanjye mfite akazi keza muri Leta.
Mu by’ukuri umugabo wanjye dushakana nafashe icyemezo cyo kureka abahungu bose twari twarakundanye mbere, mubonamo umuntu unyuze umutima. Gusa mbere abo bahungu twakundanye buri umwe twararyamanaga mu gihe twakundanaga ariko ntabwo twagize umushinga ngo hagire uwo turushingana.
Mu rugo iwanjye, umugabo tubana nabonaga ari umusore mwiza utagira uko asa haba mu mico no mu myifatire kandi ni ko ameze, mbona ari umuntu w’inyangamugayo, ariko mu buriri nta kintu amarira (ntampaza) ku buryo ubu numva aho kubura ibyishimo ngiye kumureka.
Nagerageje kwihangana, mubwira ikibazo cy’uko numva mu buriri ntacyo amarira ariko nkabona ntacyo ahindura. Ntinya kumubwira ko nakundanye n’abandi bahungu mbere ndetse tukanaryamana kuko ntinya ko yambonamo umusambanyi akanangabanyiriza icyizere, cyangwa we akumva ko ntacyo amaze.
Mu by’ukuri umugabo wanjye aho bigeze numva ntakibashije kwihanga kuko atakibasha kumpaza mu buriri, numva namureka nkigendera.
Ubu mfite ikibazo cy’abo bana twabyaranye, kuko ndabakunda. Aho bigeze aha, umugabo wanjye twarasezeranye imbere y’Imana no mu mategeko, ariko mbura aho mpera naka gatanya kuko nabuze aho nahera nsobanurira umuryango impamvu yo gutandukana n’umugabo wanjye babona ari indakemwa mu mico no mu myifatire.
Bavandimwe mwamfasha kungira inama y’icyo nakora. Ese byashoboka ko uyu mugabo namwihanganira nkemera kubabara bigahera ku mutima? Umugabo wanjye se nimubwiza ukuri ikibazo mfite hari icyo yakora kugira ngo mu buriri bige bigenda neza mu buryo buhuye n’ibyifuzo byanjye?
Abana banjye se iki ni cyo gihe cyo kubasiga cyangwa nkabatwara se? Ubu se ko numva umugabo wanjye ntakimwizeye n’ubwo mu mutima harimo izo ntambara, nakora iki? Mumfashe ndabinginze.
Nyandikira kuri didihabimana@gmail.com nkuhe kunama
Mu buriri ntabwo ari umuntu umwe ukora undi yigaramiye. Kubera ko umurusha expérience, mutinyuke umwigishe niba ari umunyeshuri mwiza bizafata. Ntabwo washaka gatanya ngo kuko umugabo atabikora nkuko babigukoreraga! none se iyo utaza guhura n’abahungu mbere wari kumenya bikorwa bite? Mwigishe kandi bizatungana.
Bite muvandi, Icya mbere nkugiriyeho inama, kunda umugabo wawe; ikindi ibibazo ufite birashira ariko bisaba ubutwari.
Wabivuze neza ko ubanye neza n’umugabo wawe! muganirize kuko nubundi arabizi yagushatse utari isugi kandi niba agukunda byose abikora ngo wishime, namara kubyakira akamenya ko atakugeza kubyishimo ushaka, nziko nawe ikizamushimisha ari ugukora iyo bwabaga kugira ngo wishime, ikindi ntago wavuze ikibazo icyo aricyo kuko hari ibyacyemuka abantu bakakugira inama ariko na none hari ibitakemuka bitewe n’imiterere y’umuntu!!! aho rero njye niho ntandukanira n’abandi aho guca inyuma umuntu nakubwira ngo mutandukane neza kandi mu mahoro bitihise wifate kandi wihanganire ibyo ubayemo...
Ni bigukundira ukaganira n’umugabo wawe akemera ko ari ikibazo, njye uzampuze nawe niwe ufite ikibazo kandi tubifashijwemo na Nyagasani uzaryoherwa uko ubishaka. Komera kandi wihangane kandi umenye ko gusenya byoroha ariko kubaka bigoye...
Umva njye uko mbibona n’uko wowe nk’umugore bibangamira wakagombe kuba wamwigisha ibyo uzi kuko wowe wabikoze kenshi uzi ibikunyura cyane wakagombye kugenda umwerekera nawe akagenda abimenyera gakegake bikaza, naho umwanzuro wogusenya ntacyo byamara pe wazicuza gusa muganirize umwumvishe ibigushimisha ibimwigishe azabimenya kuko wewe ushobora kuba warabimenye mbere ye.
Iyo ndwara irakira mvugisha kuri watsa p ya 0788659851 nguhe inama numuti
Iyo ndwara irakira mvugisha kuri watsa p ya 0788659851 nguhe inama numuti
Iyo ndwara irakira mvugisha kuri watsa p ya 0788659851 nguhe inama numuti
Ntayindi mpamvu nuko wabanje gusambana cyane n’ abahungu batandukanye kandi birumvukana ko abantu badateye kimwe , rero urasabwa kuganira n’ umugabo wawe , nimba warabonye uko ababo basore babikoraga nawe umubwire uko azajya abigenza , keretse nimba umutinya . aho gusenya waba ukomeje kuba indaya kabuhariwe.
Ntayindi mpamvu utanyurwa nuko wabanje gusambana murimake wafashe umuco wuburaya
hhh reka mbabwire pe mfite umuvandimwe nawe afite icyo kibazo numugabo arubatse abyaye kabiri gusa umugore we ntamushimisha muburiri kandi yanze kwisenyera
byaba byiza mbahuje mukungurana ibitekerezo
wowe urugo nibyishimo byarwo nukubona umugabo numogorebvishime bone se akek as ko iyo firutivwayibuze iwanyu koko mureke wishakire ubundi bu zima kuko umukobwa igituma ava iwabo nuko hatibyo ashaka kubana murugorwe ahababyeyi bateye inambwe nawe akahageza amajanja niba bidakunda ndunva wamureka sibyo 0722592242.
0786108759 turusheho kuguha inama
Ihangane Najyenuko
Reka ubumaraya kuko uzopfa ufiriye muvyaha.
Nakugira inama yuko mwakomezanya biravurwa bigakira.mukigo amizero herbal medicine uzatugane tuzagufasha tumuvure bikire kandi ibyo nukuri dufasha benshyi mudatana tel0784726301,0727412398,dukorera kabuga ruguru yagare.
Guhemuk Siwo Mut Ahubw bitwar bugor uzumuganiriz kuvyowumv bitakunyur harigih uzasang naw aruburway afit adasobanukiw ukabon inzir yokumuvuzam ahandih guta urug N’Iman ntayabiguhezagirir ivy wab ugiy kuronder vyagushimish wahur namakub asumbay sing wizey kobizaher umubir waw ukishim ukubigomb


text:
Pastor wa Potter’ s Hand Church , Jimmy Muyango ashimangira ko gusenga byo nyine nibyo bishobora gutuma imvura y’ umuhindo ndetse n’iy’ itumba bigwa.
Kuri iyi ngingo, Pst Muyango ashishikariza abakristu gushakana umwete Imana biciye mu gusengana umwete kugirango Imana izabiyereke.
Aha yemeza ko ijambo ry’ Imana rigereranya imvura n’ amasengesho, imirima nayo isobanura imitima y’ abakiranutsi ndetse imbuto zigasobanura ijambo ry’ Imana.
Ati” Imvura y’ ububyutse ituruka mu masengesho adacogora, ahoraho kuko bigoye cyane gusaba Imana mu gihe urebye hafi bisaba kureba kure(generations zizabaho utakibaho) kuko iyo umuntu asanze asaba amaramuko gusa bigira ingaruka kubazamukomokaho”.
Pst. Muyango yashimangiye ko umukiranutsi nyawe atekereza gusigira umurage mwiza abamukomokaho abicishije mu masengesho yo guhozaho , nk’ uko biboneka muri Yohani 17.
Yatanze ingero zifatika za Petero , Yakobo, Yohani, Pawulo n’ abandi bagiye basengera abantu bazabaho mu gihe batazi niyo mpamvu uyu munsi agakiza n’ ubutumwa bwiza bugenda bukwira impande zose z’ Isi.
Ati” Iyo umuntu asenze ntahita abona igisubizo ako kanya bifata igihe(Persistence breaks resistence) ndetse bigera kuri karindwi”.
Aha yatanze urugero rw’ amasengesho y’ umuhanuzi Eliya watakambiye Imana kugeza abonye ugutabarwa kwayo.
Agendeye ku mateka y’ umukambwe Simewoni wari utegereje Yesu imyaka myinshi amubona azanywe mu isinagogi akiri muto, Pst. Muyango yagize ati” Ku Mana iyo umuntu amaze igihe kinini mu masengesho ahita abona ibimenyetso cy’ ibisubizo , kuba rero nta gicu umuntu abona ntibisobanura ko nta sezerano(imvura) afite ahubwo bisaba guhozaho”.
Mu rwego rwo gukomeze itorero, Past Muyango yasabye abizera kurushaho gufata umwanya uhagije wo gusenga ngo kuko hari ibibazo biri mu miryango bikeneye imvura.
Ati”Amasengesho azana impinduka ni amwe adacogora, adahwema , amwe arenga ibirere n’ inzuzi, asenya ibihome, amagerereza n’ ibindi bibazo bikomeye”.
Ku musozo w’ inyigisho ku isanganyamatsiko ivuga ku mbaragga zo gusenga mu kubona imvura y’ umuhindo n’ iy’ itumba, Pst Muyango yerekanye uburyo nubwo intumwa y’ Imana Pawulo yari umuntu uciye bugufi yiratiye amasengesho n’ uumurimo mwiza yakoze mu kuvuga ubutumwa bw’ agakiza.
Yasabye abakristu kurushaho gusenga badacogora kugirango bazambikwa ikamba ry’ ubugingo.
Kanda hano wiyandikishe ( Subscribe) ubona ibiganiro, indirimbo kandi bishya mu mashusho
Gusenga udacogora nibyo byatuma imvura igwa mu buzima bwawe-Pst Jimmy Muyango
Pastor wa Potter’ s Hand Church , Jimmy Muyango ashimangira ko gusenga byo nyine nibyo bishobora gutuma imvura y’ umuhindo ndetse n’iy’ itumba bigwa.


text:
Abafite ubumuga bifuza guhabwa amakarita abafasha guhabwa inguzanyo
Abamugaye b’i Huye bishimira kuba baratekerejweho bakagenerwa amafaranga bakwifashisha mu kwihangira imirimo, ariko ngo kuba batarahabwa amakarita abaranga byababereye imbogamizi.
Nk’uko bisobanurwa na Jean Baptiste Nzakizwanimana, umuhuzabikorwa w’abafite ubumuga mu Murenge wa Mukura, ngo ikigega BDF cyashyiriye abamugaye b’i Huye amafaranga muri Sacco ya Rusatira n’iya Mukura.
Ayo mafaranga ngo yagenewe abize imyuga. Umuntu yemerewe kwaka inguzanyo itarenze ibihumbi 500 yo kugura ibikoresho byo kwifashisha mu mushinga we, hanyuma akazishyura ½ cyayo hamwe n’inyungu zacyo, ikindi ½ akakirihirwa na BDF.
Ariko ngo bahuye n’imbogamizi ebyiri; kuba sacco ziri kubasaba ingwate kandi bari babwiwe ko yaba ibikoresho baguze, no kuba ababasha kwibonera ingwate batafata inguzanyo nta karita y’abafite ubumuga bafite.
Nzakizwanimana ati “bari batubwiye ko utarabona ikarita yajya ku murenge bakamuha icyemezo cy’uko yamugaye, ariko kugeza ubu icyo cyemezo kuri sacco ntibacyemera.”
Ubundi abafite ubumuga bo mu Karere ka Huye bavuga ko basanganywe intego yo kwikura mu bukene badasabirije.
Ngo bari batangiye gutekereza ko abize imyuga ariya mafaranga agiye kubafasha kuzamuka, ariko icyizere ngo gitangiye gukendera.
Nzakizwanimana wize gukora inkweto, avuga ko ibikoresho yakwifashisha bihagaze mu mafaranga ibihumbi 800, ariko ngo na 500 abibonye yabiheraho, akazagenda agura ibindi bukebuke.
Umusaza Yohani Murekezi w’ i Tumba asanzwe ari umudozi, ariko ubumuga afite mu mugongo ntibugituma abasha kunyonga imashini idoda, cyangwa kwegereza amaso ahari urushinge igihe adoda.
Ati “ubu numva mbonye igishoro natangira ubworozi bw’inkoko, kuko mfite ikibanza kinini cyo kororeramo.”
Umuyobozi w’Akarere ka Huye wungirije ushinzwe imibereho myiza, Christine Niwemugeni, avuga ko bagiye gukorana n’inama y’igihugu y’abafite ubumuga, amakarita akaboneka, kuko ngo ibarura ry’abafite ubumuga ryarangiye.
Naho ibijyanye n’ingwate ngo bagiye gukorana na BDF bamenye aho ikibazo kiri, ariko abafite ubumuga babashe kwiteza imbere kuko ngo ishyaka bafite ari iryo gushyigikirwa.
Dukurikire ukanda kuri Like
Ibitekerezo ( 2 )
Uyu mudamu mwese murikubona wamubaza ibyangombwa bimeze gute?kurushya abantu nibyo bituma batagana amabanke bakagana rambleri borohereze abafite I ishinge bakore biteze I mbere murakoze
Yoo urumva ko bafite viziyo nziza yokwivana mubukene badasabirije nibyiza arikose kuki barikubaniza kandi amafaranga yabagenewe aha ndumva ibyangombwa ataribyo bivuga Ko umuntu afite ubumuga ngewe ndumva ubumuga bugaragarira ijisho bahita bamuha amafaranga hanyuma ubumuga bwimbere bugaragazwa namuganga akaba aribwo busabirwa ibyangombwa nibabyihutishe ndumva bimbabaje abobantu babagora ndanenzea murakoze


text:
Abitabiriye Kwita izina bataramiwe Kinyarwanda
Abitabiriye umuhango wo kwita izina ingagi ku nshuro ya 12, ku mugoroba ubanzirirza igikorwa nyirizina baraye bataramiwe Kinyarwanda.
Ku mugoroba wo kuri uyu wa kane tariki 1 Kanama 2016, habaye igitaramo cyakozwe n’abana biga mu ishuri ryisumbuye rya Muhabura ryo mu Karere ka Musanze, bafatanyije n’ababyeyi bakorera mu Kigo cyitwa Red Rocks.
Muri iki gitaramo abakitabiriye beretswe bimwe mu byarangaga umuco w’abakurambere birimo, uburyo bambaraga, uburyo bahingaga, uburyo bahigaga, berekwa gucunda, berekwa urubohero rw’abana b’abakobwa.
Muri iki gitaramo kandi abakitabiriye beretswe uburyo abakera bataramiraga ibwami, berekana uburyo umwami yaturwaga amaturo mu rwego rwo kumushimira ko ariwe wabaga yatanze imbuto itanga umusaruro.
Iki gitaramo cyabaye mu rwego rwo gusoza gahunda zabimburiye umuhango nyamukuru wo kwita abana 22 b’Ingagi, uteganyijwe kuri uyu wa gatanu tariki 2 Nzeli 2016.
Dore mu Mafoto uko iki gitaramo cyagenze:
Ushaka kureba andi mafoto menshi yaranze ibikorwa bibanziriza Kwita izina kanda AHA
Amafoto: Plaisir Muzogeye
Dukurikire ukanda kuri Like
Ibitekerezo ( 1 )
Mpora mvuga ko mu rwanda tuzi ubwenge kandi twakwirwanaho, bariya bavamahanga nta kundi twagaruza ibyo badusahuye bakagenda bagakira ka kahava uretse guhimba utuntu nkutu ubundi twitwa uduhendabana ku munyarwanda wibabariye. ariko utu dufoto baratureba nyuma bajye gushyira mu minyamakuru byabo ariko badusigire amadevise twiyubakire ibikorwa remezo. Mbikuye ku mutima nshimiye ibafite munshingano gutegura iki kirori


text:
Umurambo w’umwana warohowe mu kidendezi
Umurambo wa Ishyaka Jean Aimé, w’imyaka 16 warohamye, kuri uyu wa 25 Kamena 2016, mu kidendezi cyo kuri Strabag mu Karere ka Musanze wabonetse ku bufatanye n’ingabo zirwanira mu mazi.
Ishyaka, wo mu Karere ka Rubavu, mu Murenge wa Rugerero, bivugwa ko yagiye mu Karere ka Musanze ku wa 25 Kamena 2016 hamwe na mugenzi we bagiye kureba Primus Guma Guma Super Star kuko bari babwiwe ko ihabera.
Bamaze kuhagera mu masaha y’umuganda berekeje ku kidendenzi cy’ahitwa kuri Strabag mu gihe bari bategereje kujya mu birori bya Guma Guma. Uretse nyakwigendera utari uzi koga abandi bari babizi bahageze biyambura imyenda bajya mu mazi ari na bwo Ishyaka yahise arohama.
Ubutabazi bwahise bukorwa kuko uretse inzego z’ubuyobozi zitandukanye zahageze n’abaturage ubwabo bagerageje kujya mu mazi baramushaka baramubura kugeza kuri uyu wa 26 Kamena 2016, ubwo hitabazwaga ingabo zirwanira mu mazi zikorera mu Karere ka Rubavu.
Uwineza Hadjara Naira, utuye mu Mudugudu wa Nyamuremure mu Kagari ka Kigombe ari na ho icyo kidendezi kiri, n’umwe mu baturage bagiye mu mazi gushaka Ishyaka akimara kurohama, avuga ko bari mu nama nyuma y’umuganda bakumva abantu batabaza ko umwana apfuye bahita bajya gutabara.
Ati “ubwo naraje nkuramo umupira nari nambaye n’inkweto n’amaherena na shenete n’agatambaro nikubitamo ndoga, ngera ahantu hari amazi asa n’umuhondo ndaharenga maze kuharenga ngera ahantu hari amazi asa n’icyatsi ashyushye umwuka ubaye muke ndazamuka, hashize akanya abandi bagabo bari ku ruhande baravuga bati ‘yaguye hano nsubiramo icyo nabonye n’ipera niba ari ryo yari afite simbizi mubuze ndazamuka”.
Uretse abana bivugwa ko bakunda kogera muri kino kidendezi ngo n’abantu bakuru bakunda kujyamo ku buryo hamaze gupfira abantu batatu.
Umuyobozi w’Akarere ka Musanze Wungirije ushinzwe Ubukungu, Habyarimana Jean Damascene, avuga ko bafashe ingamba zo kuhashyira uburinzi.
Ati “Tugiye kuhashyira uburinzi dushireho abantu bagomba kuhahora kugeza ubwo tuzabonera ubushobozi bwo kuhazitira kuko n’igikorwa gikomeye gisaba ubushobozi bukomeye.”
Nubwo ariko ubuyobozi buvuga ko bugiye gukaza uburinzi kuri kino kidende abaturage batuye mu Mudugudu wa Nyamuremure bavuga ari ho bavoma biboroheye kuko ahandi babona amazi ari kure.
Ubusanzwe ngo iki kidendezi nticyabagaho ahubwo cyaturutse ku ikorwa ry’umuhanda. Sosiyete ikora imihanda y’Abashinwa, yatangiriye gukora umuhanda Kigali- Musanze muri 2008 ngo yagiye ihacukura kugeza aho bageze ku mazi havuka ikidendezi. Nyuma haje kuza sosiyete Strabag ikora igice cya Rubavu - Musanze.


text:
Mu burere bw’abana bakenera kumva ko baguwe neza kandi ni inshingano y’ababyeyi gukora ibikorwa byereka umwana ko kumererwa neza mu muryango. Mary Kamanzi ufite ubunararibonye mu kurera yatubwiye ibikorwa by’igenzi abana bakeneye ku babyeyi :
Kubihanganira no kubumva : ababyeyi bakwiye kwihanganira abana ariko birinda ko byagera ku rwego rwo guterera gusa na none ntibibe guhora ucunga umwana ahubwo ababyeyi bakwiye kwereka abana urukundo mu byiza no mu bibi. Ababyeyi bakwiye kubihanganira mu makosa menshi bakora bakamenya akwiriye ibihano n’atabikwiriye. Umwana arakosa.
Kumenya intege nke z’umwana bigufasha kumenya uko umwitwaraho kandi niba ubonye amakosa si byiza kumubwira gusa ntacyo uyakoraho ngo umwereke icyo yagakwiye gukora. Kwirinda kubwira umwana ngo ntiyakoze neza kandi utaramweretse uko yabikora neza mbere .
Guha umwana umwanya no kumutega amatwi (Better communication and more interaction time):gutega umwana ugutwi : kumenya umwana wanjye aravuga iki niyo yacecetse ? Niba umwana yibye amafaranga mubaze neza witonze icyo yashakaga kuyakoresha biratuma akubwiza,ukuri kose umenye uko ugiye kumwigisha.
Kubaha umwana : ababyeyi basaba abana kububaha, abana nabo bakeneye kubahwa nko mu gihe umwana yakoze ikosa si byiza kumukubitira ku karubanda, icyiza mujyane mu cyumba umuhane umuganiriza ku ikosa hakoze.
Gufasha umwana kugira intego mu buzima : ibi bituruka mu kubashimira mu byo bakoze byiza no kubigisha inzira bakwiye kunyuramo. Ababyeyi bagomba kwirinda amagambo aca abana intege nka “ ntacyo uzimarira” n’ayandi. Mary yagize ati “Iyo ibiranga umwana (identity) byangiritse byangiza ahazaza he( destiny)”
Kugira intego ni ukubanza kwigirira icyizere, gutahura ko Imana yagukunze utari wabaho nibyo byambere bifasha umuntu kugira intego y’ubuzima.
Kwemera inshuti z’abana bawe : Ni byiza kwemera inshuti y’umwana wawe n’ubwo waba utazishimiye. Niba inshuti ye iguteye impungenge aho kuyimubuza ako kanya wagerageza kuyimenya kurushaho waba ubishoboye ukayifasha niba ubona ari umwana ubikeneye. Ugomba kuzirikana ko utazahorana n’umwana ngo umuhitiremo inshuti nziza , ibyo byagifasha kumenya uko umuyobora mu kubana n’abandi.
Kumva amarangamutima y’umwana : ni byiza kureka umwana akerekana amarangamutima ye kandi ukagerageza kuyumva no kumwereka ko kugira ayo marangamutima ntacyo bitwaye.
kugira umutekano, Kumutoza ikiinyabupfura no kumukosora:Umwana akeneye kurindwa kuko bimutoza kubaha kandi umubyeyi akirinda guhana umwana asa naho ari kwishimisha. Intego y’igihano igomba kuba ari ugukosora umwana gusa ntibe ari iyo kwikuraho umujinya umubyeyi yatewe n’amakosa y’umwana.
Ibintu 7 by’ingenzi abana bato bakenera ku babyeyi
Subscribe to: Post Comments (Atom)


text:
Umuyobozi wungirije ushinzwe amasomo, Dr Vince Sinining muri Kaminuza yatangaje ko izo buruse Andy Bumuntu na Buravan bahawe ari gahunda idasanzwe igamije gufasha Abanyarwanda kuzamura urwego rw’amashuri, hibanzwe cyane ku bakiri bato bafite impano bakeneye kurangiza amashuri ya kaminuza.
Andy Bumuntu yatangarije IGIHE ko buruse yahawe ari ingororano y’ibyo yakoze, ariko kandi ngo ni no kumubwira ngo “ufite aho ugeze, ngaho komereza aho.”
Yakomeje agira ati “Nahawe buruse yo kwemererwa kwiga muri Mahatma Gandhi, uyu ukaba undi mugisha nongerewe kuko uburezi butandukanye n’umuziki ariko iyo ubihuje bibyara ikintu gifite imbaraga kurushaho.”
Andy bumuntu na Yvan Buravan bemerewe kwiga muri Mahatma Gandhi ku buntu guhera mu mwaka utaha w’amashuri, kugeza basoje icyiciro cya kabiri cya kaminuza.
Andy Bumuntu ni umuvandimwe wa Umutare Gaby, akaba akiri mushya mu buhanzi dore ko amaze gukora indirimbo imwe gusa yise ‘Ndashaje’, ikaba ari imwe mu zikunzwe kumenyekana cyane mu Rwanda kubera umwihariko w’ijwi by’uwo musore ufite umwihariko wo kuba ari umuhanzi nyarwanda ukora injyana ya (Blues traditionnel), ikundwa n’abazi umuziki cyane.
Mu ntangiriro z’uyu mwaka ni bwo mu maradiyo yo mu Rwanda hatangiye kumvikana cyane impano nshya mu muziki, icyo gihe akaba yari umwe mu bari batangiye ubuhanzi vuba kandi afite ijwi ryihariye ryumvikanamo ubuhanga mu miririmbire n’imyandikire y’amagambo aryohera benshi mu bakunda injyana ya RnB.
Uretse abo bahanzi, Umuyobozi w’icyubahiro akaba ari na we washinze kaminuza za Mahatma Gandhi, Dr. Rajan Chopra yanashyizeho ibihembo bigenewe abandi batandukanye kimwe n’ibigo cyagwa imiryango, bose bahuriye ku kuba bakora iyo bwabaga ngo batange umusanzu mu burezi, muri serivisi z’amabanki n’itangazamakuru.


text:
Nyamasheke: Urusengero barokokeyemo baracyarwikangamo interahamwe
Abarokotse Jenoside yakorewe Abatutsi mu cyahoze ari komine Rwamatamu ubu ni mu karere ka Nyamasheke, bavuga ko bazinutswe urusengero rw’Abadivantisiti rwaguyemo imbaga y’Abatutsi, bagasaba ko rwaba ikimenyetso cy’amateka ya Jenoside muri aka gace.
Bamwe muri aba baturage basobanura ko uru rusengero bakirusengeramo ariko ngo baba barikurangiza umuhango w’idini kuko iyo bari mu materaniro, aho kugirango bakurikire inyigisho ahubwo ngo bahita babona ukuntu interahamwe zarwinjiyemo zigatemagura abantu bari gusenga Imana ngo ibakize.
Rusanganwa Dieudonne ati” Hari umugabo wavukaga Nyagahinga yarari gutera indirimombo yo mubadive ya 86 baramurashe aragwa. Ruriya rusengero rwaguyemo abantu hagati y’ibihumbi 5000 na 6000, umuntu ajyayo nka rimwe mu mezi atatu cyangwa ane ngenda, kandi ndenda nta mutima wo gusenga mfite.”
Kayinamura Come yungamo ati” Nk’uko twumvise n’ahandi adivantisite bo ku mugonero babikoze natwe turasaba ko ruriya rusengero rwagirwa urwubutso. Amateka y’uru rusengero aramutse atanditswe ngo abana bazayamenye twaba duhombye.”
Depite Kankera Marie Josee, avuga ko icyifuzo cy’abarokokeye muri uru rusengero kigiye gutekerezwaho cyane ko biramutse binakozwe atariho hambere byaba bibaye.
Yagize ati” Birumvikana iyo ugeze ahantu wagiriye akaga ntabwo byakunda ko ayo mashusho y’ibyo wahakorewe atabura kugaruka. kuba urusengero rwahindurwamo urwibutso cyangwa hagashyirwa ikimenyetso numva ari ikintu cyakomeza kuganirwaho bakareba buryo ki abantu babikora.”
Kuri iyi ncuro ya 24 hibukwa Jenoside yakorewe Abatutsi, hashyinguwe imibiri 336 harimo 308 yimuwe aho yarishyinguye mu ngo z’abaturage na 28 yagiye iboneka mu mirima y’abaturage. Kugeza ubu urwibutso rwa Rwamatamu rukaba rushyinguwemo imibiri 66.450 yabazize Jenoside yakorewe Abatutsi.


text:
Leta y’umwakagara yemeye ko ari yo yashimuse urubuga rw’InyangeNews
Leta y’umwakagara ibinyujije muri wa mushumba wihene Gen.Nkurunziza Jackson yemeye ko ari bo bashimuse ikinyamakuru inyangeNews ngo ari bazakomeza kugerageza kugeza bashenye ikinyamakuru inyangeNews.
Ngaho nimwisomere ibyo yanditse mutagirango ndamubeshyera ibi byo murabimenyereye igishya kiriko ni uko bemeye ko ari bo bashenye ikinyamakuru inyangeNews.Gusa ubuhanuzi buvuga ko mu minsi ya nyuma yabo ng’Uwiteka azabambura ubwenge no gutekereza basigare ari ibihwahwari mu mutwe.Aba bantu basa nabamaze gusara kuko ntibyumvikana ukuntu umwakagara ukunda icyubahiro yakwemera yuko general amukoza isoni ku karubanda?Harahagazwe!!Ikigaragara ubutegetsi bugeze mu marembera.
GASHINO KA NYOKO se twagukenera nko kudukorera iki wowe PUMBAFU!
Articles se kuzisiba, bibuza ko dusubiramo?Computer yawe yabizi kwandika, izacu zikaba zikora umurimo utaruwo iyawikora. Izacu s’amapiki, si n ibitiyo. , ntabwo ari mbaha y’amazi yo kujyanaku gikwa kubaka! Zirandika tuzagura n’izo kugusweza nyoko. Swera nyoko umuce Rugongo.


text:
Kororera mu rugo inyamaswa zitari imbwa n’ injangwe urugero nk’ ibikururanda, ni ibyo kwitondera. Umugore w’ Umuhinde wari woroye inzoka nini ya metero enye inkuru ye yari kurangira iteye abantu ubwoba, ariko yahindutse isomo rikomeye.
Uyu mugore inzoka ye yari ayimaranye imyaka n’ imyaniko, ayikunda cyane nk’ uko umuntu uwo ari wese yakunda imbwa ye. Yararanaga nayo buri joro. Umunsi umwe uyu mugore yibagirwa kugenzura ko iyi nzoka itariye, ibyo ayihaye ntiyabirya. Nk’ umuntu wari utunze iyo nyamaswa yatunguwe n’ iyo myitwarire kuko yari azi neza ko ikunda ibiryo. Yahise afata umwanzuro wo kujya kuyivuza ku muvuzi w’ amatungo.
Ageze kuri uyu muvuzi (Viternaire) yamubwiye ibimenyetso byose uwo muvuzi ahishurira uwo mugore ibintu biteye ubwoba byari bigiye kumubaho.
Viternaire yatangiye amubaza ati "Iyi nzoka murarana? Isigaye ikunda kukuzenguka kenshi buri joro?”
Umugore ati “Yego yego, irabikora ngatekereza ko hari icyo irimo kunsaba ariko sinsobanukirwe ngo nyifashe.”
Uyu muvuzi yahise amenya imvano y’ iyo myitwarire idasanzwe iyo nzoka yadukanye. Ahita abwira uwo mugore ati “Inzoka yawe ntabwo irwaye. Irimo kwiyicisha inzara ngo itegure igifu uzakwirwamo. Inyamaswa nk’ iyi iyo irimo kuzengeruka ikintu iba irimo kumva ubunini bwacyo n’ uburemere bwacyo ngo izabone uko ikimira”
Inzobere mu bijyanye n’ ibikururanda zivuga ko izi nyamaswa zigira amayeri, ngo harimo izibanza kumva umuvuduko w’ amaraso yawe zikayahagarika mbere yo kukumira.
Uyu mugore yagize amahirwe kuko yavumbuye amayeri y’ iyi nzoka yari yoroye hakiri kare. Nubwo iyi nkuru irangira neza ikwiye gusigira isomo rikomeye abantu babana n’ ibikoko nk’ iki. Isaha n’ isaha kikuramo imico wayotoje kamere ya kinyamaswa ikabyuka nyirayo agahura n’ akaga gakomeye.
Nubona inzoka yawe itangiye kuzengeruka umubyimba wawe uzibaze ibibazo!
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
Eeee ko numva bikomeye ark nge sinumva uburyo umuntu atunga inyamaswa nkiyo ubwose ntabwoba iba igutey
Ubwo c ubundi yabonaga ari ihene cg inka yoroye nta kiza nyine kiva kwa satani ,ubwo bimubere isomo ,wenda yamenya ubwenge akajya yorora ibifite akamaro aho korora ibizamwica.


text:
SI JE LE SAVAIS PART 17
.
aho twagarukiye ubushize!
.
aravuga ati: mwana nanjye sinzi kabsa, guhera ejo nimugoroba hatangiye kundya hayagara byahatr, wagira sinzi ibintu bahasize! japhet ati: hahahaha! mwana ndumva binsekeje kabsa! erick nawe ati: ariko sha japhet uri feke, ubwo wabona ibintu bikomeye ukaba wabigize imikino! rata jack, urimo kumva ari ibintu bimeze bite!!?……
.
PART 17
.
erick yabajije jack icyo kibazo, jack nawe wari wihangayikiye ahangana nuburibwe yifitiye, aravuga ati: ariko se ubwo nkubwire ko bindya gute erick, gusa ndumva ari hatari! reka ntahe mn ntago ngikomeje gutembere ndumva meze nabi byahatr! japhet ati: genda mn uhakarabe nisabune, banza ari nkikintu cyakubabye wenda birakira! erick ati: yego kabsa, genda ukarabe urebe ko haricyo bitanga! jack ati: reka njye kugerageza ndebe, ubwo nimbona bikize murabona mbasanze muri bar! erick ati: sawa mn, ariko ube nkumugabo ntiwongere kugenda wishimagura munzira! japhet ati: hahaha!cyakora byo mn, uziko urimo kwiha rubanda! jack ati: ntaribi mn, ahubwo reka ntege agatax voiture! ubwo jack yahise yitahira, erick na japhet bakomeza gutembera umugi berekeza kuri bar bakundaga kunkweramo ndetse bakanahakinira billiard, erick yitonze cyane areba japhet aramubwira ati: ahaan! japhe mbonye akanya ko kuganira nawe cya jack kidahari, kuko gihita kizana ibigambo byinshi! japhet ati: hhm! nizere ko atari bwabuswa bwawe ugiye kumbwira!! erick ati: ese niki wita ubuswa japhet!! buriya ubundi wibuka ko ababyeyi bawe baba bazi ko witwara neza kwishuri, bagakora iyo bwabaga ngo utagira icyo ubura, ahubwo wowe ukigira muburaya!! japhet ati: umva rero wamuswa we, udashaka se kuntuka, ubund se wowe murugo urahazi!? erick ati: simpazi, gusa ujye wibuka ko kuba ababyeyi bawe barakwizeye bakakugurira inzu muruyu mugi, ngo ukunde wige kuri universite nziza mugihugu, aruko bagufiteho icyizere cyejo hazaza! japhet ati: hahahaha! ariko uri dage kweli, ubwo se wumva ko umugi wiwacu nta univiersite ufite nziza!? erick ati: ooh! japhet nyumva rwose…. atarakomeza, japhet ahita avuga ati: umva rero erick, njye na jack ntutuzi nagato, twaje tugusanga muruyu mugi wanyu, utubera inshuti ndetse dukunda cyane, ariko ntago ugomba kutwigisha uko tugomba kubaho, urumva neza!? erick yitsa imitima aravuga ati: yego rwose ndabyumva, gusa se basi ubona uburyo ubayeho, ningeso mbi zawe hari icyo bizakumarira ejo hazaza!? japhet ati: ese ubundi nkwibire ibanga erick! waba uzi impamvu njye na jack twahise kuza kwiga muruyu mugi tugasiga ibigo byiwacu!? erick nawe ati: ni iyihe se ubwo japhet!? japhet nawe ati: kwiga ni ibya mbere, icya kabiri ni ukugira ngo tutaba hafi yababyeyi bakatubuza kwiryohereza! dore nkubu, iyo nshatse ntahana icyana iwanjye ntihagire ukoma, jack nawe biba uko iyabishatse agicyura iwe bakaryoshya, uretse wowe se matama gusa! ubundi ubwo wowe uzabaho ubuhe buzima koko!?
.
.
.
ubwo erick we yahise aseka ariko ababaye ati: hhaha! ariko japhet nkubwire nikindi kintu!? japhet ati: iki se ko ibyawe byose ari fo! erick ati: abakobwa ntago batekereza kure nukuri pe!! japhet ati: kuberiki se wamurezi we!? erick ati: buriya nka angella ntago ajya akwitegereza ngo abone uwo uriwe kweli! ukuntu…….. atarakomeza, japhet ahita avuga ati: ceceka se nyine! kandi ubwo ari wowe wabone ugize icyo umubwira ntariyumvira kuburyohe imana yamuhaye!! erick ati: nukuri ntakubeshye japhet, hari igihe kigera nkumva najya kumushaka ngo mbimubwire, ndetse umunsi umwe nagarukiye iruhande rwe mugezeho, nuko mpita ntekereza uburyo mwandakarira kandi arimwe nshuti ngira! japhet ati: ibaze nukuri! ariko ubimubwiye waba uri igicucu we, ubwo se wabura inshuti zawe musangira akabisi nagahiye kubera igikobwa kiraho, utanazi nagato, kabone basi iyaba ari mushiki wawe ho birumvikana byibura!! ubwo erick we yari yamaze kuzana amarira mumaso aravuga ati: ese basi ujya utekereza kurukundo agukunda, ndetse ukibaza ko hashobora kuba hari nabamwifuza bakamubura!? japhet ati: ariko ntukarizwe nubusa wamuswa we! ok noneho reka nkwereke, ndumva angella waramwibanzeho cyane, ndakwizeza ko nimara kubona icyo mushakaho nzamureka mumahoro, sibyo!? erick ati: umva nukuri! erega simvuga angella wenyine, kuko abakobwa ubeshya ni benshi,ahubwo nuko angella ariwe untera agahinda kuko urukundo agukunda ni urwo kubaka, ntago ari rumwe rwateye!! japhet ati: ok! tunabireke ahubwo. ntiwongere kunsakuriza , njya imbere tugende!! ubwo erick yarazibye, bafata injira baragenda!
.
.
.
hagati mumugi ho, hari imodoka nziza cyane yo mubwoko bwa rimozini, rimo kugenda yihuta byhatari, iraza ihita yinjira murupangu kwa angella ndetse abarinzi ntibanayisaka, igezemo imbere imiryango ihita ifunguka havamo umugabo wambaye costume yirabura, ahita afungura umuryango winyuma, papa angella ahita avamo arakaye cyane, yinjira munzu iwe numujinya mwinshi cyane, agezemo imbere asanga umukobwa we yicaye munyebe muruganiriro yubitse umutwe mumaguru, papa angella abibonye araza ahita amukoraho amwegura umutwe asa arimo kurira. ubwo papa angella wangaga cyane kubona umwana we wikinege arimo kurira, ntawamenya aho wa mujinya wahise unyura, yegera angella amwicara imbere, avuga mukajwi gatoya ati: angella chr mwana wanjye, ninde kandi wongeye kukubabaza koko!? angella ati: papa, noneho nukuri birababaje, sinzi aho ndibuhere mbikubwira! papa angella ati: niko watinya kumbwira mwana wanjye, ko ubizi imbaraga nzifite, mbwiraumuntu ugushengura umutima mpite mumerera nabi nonaha!. ubwo angella yahise areba se mumaso, aramubaza ati: nonese papa, wamukobwa ukunda witwa cyntia mwaravuganye!? papa angella mukumva icyo kibazo, bimera nko kumutoneka, yumva agahinda gatangiye kuza, ahita abwira umukobwa we mukajwi gatoya ati: mwana wanjye! cyntia twaravuganye rwose, ariko ntago byagenze neza icyo gihe, gusa ndakwizeza ko ndimo kubyitaho, nkamuzana akambera umufasha! angella ati: none papa, ntago yemeye kubana nawe!? papa angella yitsa imitima ati: se shahu angella mwana wanjye, wagize ngo siyambwiye ko afite undi akunda! gusa ngira ngo uranzi ntakijya kinanira, cyntia agombe abe uwanjye kuko ndamukunda cyane! angella ati: papa nukuri ndumva umbabaje pe, mba numva ntashaka ikintu nakimwe kikubabaza nukuri! papa angella ati: hoya humura mwana wanjye, cyntia nuwanjye ntawundi yaremewe, ahubwo reka mpamagare numve aho bageze bashaka umuntu cyntia akunda!! ubwo papa angella yafashe phone agiye guhamagara, angella ahita avuga ati: papa byihorere nubundi, cyntia ntago uzigera umubona nukuri! papa angella ati: gute se ubwo uvuga ibyo sh angella!? angella nawe ati: papa! ntureba uriya musore ngo ni william wantabaye!? papa angella ati: yego ndamubona, byagenze bite se kandi!? angella ati: nyine uyu munsi kumwanwa cyagihe ndi ku bitaro, urya musore witwa david waruri hariya……. papa angella ati: yego! ndamubona nawe! angella ati: yaje arambwira ngo nshoke tuvugane hari akantu ashaka kumbwira…… bla bla bla, amubwira byose nkuko david yabimubwiye ariko birumvikana ntago yari kuvuga japhet nabi, amubwira kandi uburyo william amukunda ndetse akaba ari nayo mpamvu yamutabaye, ndetse anamubwira ko uwo cyntia akunda nawe yikundira william byo gupfa, ndetse kandi nuburyo david yamusabaga ubufasha ngo akunde william kugira nawe abone cyntia kuberako, gusa yagiye kurangiza papa we byamucanze, ahita avuga ati: yeeeh! ntago mbyumvise neza pe! ubwo se birashoboka angell!? angella aongera ati: mbese urebye ukuntu ibintu bimeza, nanjye byanyobeye nukuri, ngo william arankunda, cyntia nawe agakunda william, wowe na david namwe mugakunda cyntia mwese, kandi ikindi nuko nanjye nifitiye umusore nahaye umutima wanjye!.
.
.
.
ubwo papa angella yumvise ibyo bintu, yumva umutwe uramuriye atangira kwishima mumutwe, umujinya nagahinda biramurenga, kumutima akibaza ati:” ese mana yanjye mbigenze nte koko, umusore cyntia akunda ni umwana winshuti yanjye smith kandi yatabaye umwana wanjye!, ukunda cyntia nawe ni inshuti ya william, mana yanjye koko mbigenze nte!!!?””. ubwo umugabo yibajije ibyo bibazo ndetse nicyuya gitangira kuza muntoki, akabura umwanzuro yafata, akibaza niba yakwica william na david, akemera agahemukira smith mushuti we, gusa umutima na ukamubwira uti:” sigaho nyabuna!!”. ururukundo rugoranye gutyo, rwamuriye kumutima, amaso aratukura hazamo amarira menshi areba umukobwa we angella warumwicaye imbere, aramubaza ati: nonese angella mwana wanjye, urumva ari so wakubyaye na david uremera gufasha nde!? angella mukumva icyo kibazoagwa mukantu, aravugaati: ngo!! papa ngufashe nte se kandi wowe!? papa angella nawe ati: angella rwose cyntia ndamukunda kandi urabizi, sinzi ko nabaho ntamufite pe, william nawe yaragutabaye urabizi kandi ni numwana wa smith mushuti wanjye, ntago namwikiza ngo mukure munzira, david nawe nuko……..atarakomeza, angella ahita avuga ati: papa rwose nizere ko utagiye kuba nka david, ngo umpatirize gukunda william kandi nifitiye japhet wanjye nkunda!! papa angella ati: icyo gikomora ngo ni japhet ntiwongere no kugihingutsa mukanwa kawe angella! kandi sindimo kuguhatiriza ahubwo ndagira ngo ngufashe nawe umfashe mwana wanjye!! angella ati: papa, niwowe ututse chr wanjye gutyo koko!? papa angella ati: mwana wanjye sinzi impamvu waba umuswa bigezaho koko, ese ko uwo mushr wawe mwari kumwe icyo gihe, william yagutabaye arihe ko atamufashije basi!? angella ati: papa yarirukanse kuko yarafite igikomere mwijosi, iyo ahaguma bari kumukomeretsa!! papa angella nawe ati: nonese william we ko bari bagiye kumwica kubera wowe! ubwo urumva aruwatabaye ubuzima bwe agahunga, nundi wemeye gutanga ubuzima bwe akwitangira, arinde ugukunda murabo bombi!!? angella atekereza gatoya yabuze aho areba, aravuga ati: ariko papa, koko ibyo byose nukugira ngo nkunde william nawe ubone cyntia wawe, kuberiki udaha agaciro urukundo rwanjye na japhet!? papa angella ati: oooh angella! ikindi kandi numvise wanze kumva ukacyirengagiza, japhet ngo ni indaya butwi ntarukundo agira namba, nyamara mukobwa wanjye washishoje ko nubundi ndamutse nkuretse akakwangiza namumerera nabi bakamfunga!! ubwo angella yumvise ibyo se avuga, yumva ukuntu barimo gutuka chr we, agahinda karamwica arongera araturika ararira, papa we abibonye ahita ahaguruka aramufata amuryamisha kubituza, aravuga ati: humura angella mwana wanjye, ntago nongera kuvuga nabi! angella ati: papa nukuri ntwongere, japhet ndamukunda cyane! ! ubwo papa angella yarebye hejuru amarira atangira kuyamira, aratekereza cyane arangije ahita avuga ati: angella, nungutse agatekerezo noneho!! angella ati: akahe se papa!? papa angella nawe ati: reka uwo japhet ukunda tumugerageze turebe ko ibyo bamuvgaho ari ukuri, nidusanga bamubeshyera nzabashyigira murukundo rwanyu nanjye nemere mpombe cyntia, ariko nidusanga ari indaya koko ntarukundo agira, nawe urabyumva! angella ati: ubwo se wabigenza ute papa!? papa angella ati: wowe vuga uti yego, ubundi nkwereke uko tumugerageza! angella nawe ati: ntakibazo rwose pe, gusa ndakwizeza ko uzasanga umukunzi wanjye bamubeshyera nukuri! papa angella ati: sawa, ngaho jya kuryama dore burije, ejo nzakureba tujyane nawe aho hantu uzabe uhibereye!
.
.
.
kubitaro ho, hamwe william arwariye, david na mama william bari bakimwicaye iruhande, gusa mama william we yari yatangiye gusinzira nitewe numunaniro nibibazo byumwana we yari yifitiye, david yari arimo gusoma ikinyamakuru, murako kanya phone ya mama william iba irasonnye, ashidukira hejuru ava mubitotsi arebye obona ni nimero nshya itariho izina, aritaba yumva ni umugore avuga ati: hello! muravugana na dallia, left agent muri P.U.S.F. ni madam smith tuvugana!? mama william nawe ati: yego niwe! ariko P.U.S.F ntago nasobanukiwe! dallia nawe ati: ni ikigo gishinzwe guhuza imiryango yatandukanye, bitewe nibiza, inambara cy ubugizi bwa nabi! mama william ati: yego ndabyumva, ubushize……. atarakomeza, dallia ahita avuga ati: amboon! hashize amazi atatu, utuzaniye ibyandiko byemeza ko wabuze murumuna wawe witwa maellina, uvuga ko mwari mutuye muri zonderland bakamwiba akiri umwana mutoya cyane!? mama william nawe ati: yego rwose ninjye, ndabyibuka! haba se hari icyo mwamenye!? dallia ati: nkuko P.U.S.F ari ikigo cyigenga kandi cyita kubakigana, ntago twatereranye ubusabe bwawe, gusa nyine hari umudamu turimo kugerageza guhuza huza ngo turebe ko yaba ariwe muvandimwe wawe…… atarakomeza, mama william yumva agatima karadishye, arahaguruka ashaka kwshima aravuga ati: yiwee! mwaba se mwamboneye……… akivuga, dallia ahita avuga ati: madam ! ndango nakwizeza neza ijana kwijana, gusa nyine bishoboke ko uwo ducyeka yaba ariwe! mama william ati: yooh! disi mubyiteho muraba mugize neza cyane! dallia arongera ati: ok! none ejo mugitondo nka saa mbili, uzabona umwanya ngo ugere hano!? mama william ati: ntakibazo, nubwo rwaje umwana ariko nzashakauko niyiba mpagere! dallia nawe ati: amboon! ubwo nuwo mudamu twumva ko yaba ariwe muvandimwe wawe,tugiye kumuha gahunda yejo saa mbili, kugira muzahahurire murebe ko hari ibyo mwakwibukiranya, sibyo!? mama william ati: yego rwose, muzaba mukoze cyane pe! dallia nawe ati: murakoze cyane kubwumwanya wanyu, ibyo kwishyura biza nyuma mumaze kubona abantu, yari dallia ,P.U.S.F left agent! ubwo mama william yamaze kuvugira kuri phone atangira gushima imana kumutima, agiye kubona abona williamaho yararyamye atangiye kwinyeganyeza, we na david bahita bajya kureba basanga william yubuye amaso arimo kureba….
.
.
.
tube tuvuye kuri william ugaruye ubuzima, tuze mumuhanda aho kellia na cyntia barimo kugenda namaguru, ndetse basa nkabagenda bihuta muri iryo joro, cyntia ati: ese ubundi kelli! buriya bya bisore turabihasanga koko!? kellia ati: humura turabisanga. ntahandi bibarizwa! cyntia ati: nizere kandi ko baremera kubivamo, kuko ntago nshaka kongera kwikuririra ibyago! kellia ati: tuza yewe! twe turagenda tubabwire bareke akazi twabahaye, nibatubwira kubahemba tubaye ayabo ariko tugire amahoro………
.
.ESE PAPA ANGELLA NIGUTE ASHAKA KUGERAGEZA JAPHET!?
.ESE MURUMUNA WA MAMA WILLIAM NIWE MAMA CYNTIA KOKO!?
.ESE JAPHET AZAGERA KUBYO ASHAKA!?
.
.
.NTUCIKWE PART 18…..LOADING………


text:
Nyuma yo kuzenguruka mu gihugu hose rishaka ababyinnyi, itorero ry’igihugu "Urukerereza", abarigize bari mu kwitoza imikino n’imbyino bazagaragaza mu iserukiramuco rizahuza abahanzi batandukanye bo mu karere ka Afurika y’Iburasirazuba (JAMAFEST) n’irya Afurika yose ,FESPAD riteganyijwe muri Gashyantare 2013.
Makuza Laurent, umuyobozi w’umuco muri Minisiteri y’Umuco na Siporo (MINISPOC) yatubwiye muri ko uyu ari umwanya mwiza itorero ry’igihugu rigiye kongera kugarukiraho kandi rivuguruye.
Ati “Ni abakinnyi batoranyijwe mu gihugu hose barimo ababyinnyi, abaririmbyi n’abacuranga ibicurangisho gakondo nk’imyirongi, ndizeza abantu ko mu minsi iri imbere muzabona Urukerereza ruri ku rwego rwo hejuru.”
Kugira ngo ibi bigerweho, Makuza avuga ko abagize Urukerereza bari mu mwiherero nk’uko bigenda ku bakinnyi bose bagiye gusohokera igihugu. Aho bari ngo barimo kwitoza cyane, banatozwa indangagaciro ziranga umuntu uhagarariye cyangwa usohokeye igihugu, kuko bagiye kujya bagisohokera kenshi.
Urukerereza kandi biteganijwe ko ruzahatana n’andi matorero y’ibihugu 40 byatumiwe muri FESPAD.
MINISPOC iratangaza ko Urukerereza rwongeye kugaruka nyuma y’igihe kinini rudakora, rufite byinshi ruzagaragariza Abanyarwanda mu maserukiramuco rugiye kwitabira.


text:
Rwabugiri Yiganye Ruganzu Ntibyamuhira
Hari mu gitaramo, havamo bamwe batekereza uko Ruganzu yitatiraga igihugu akabona kugiteza. Rwabugili yishyiramo ko akwiye kubigenza nka Ruganzu akajya kwitatira u Bunyabungo. Ahamagara Kabare na Ruhararamanzi na Rutishereka na Bisangwa abajyana ukwabo arababwira ati "nimuze tujyane i Bunyabungo ubu uko turi aha". Babyumvise barumirwa. aho niho rya zina ry'abanyarwanda bita"nyamugirubutangwa" rifashe. abo abwiye baremera ariko ari ukubura uko bagira. Bisangwa ahabwa ingoma, Ruhararamanzi ajya ku ruhago, Kabare atwara amacumu ya Rwabugili. Baragenda bageze ku kivu bahamagara abasare barabaturira. Baturira mu museke. Agasusuruko ngo kamare gukwira batunguka ku ka rubanda kwa Mpfizi. Bahasanga abanyabungo benshi. Bakubise Rwabigili amaso bamwe baramumenya bati "uriya ni Rwabugili" abatamuzi barabihakana bati"ntabwo ariwe kuko atatinyuka kuza ino kandi amaze kwica Rutubuka". Havamo umunyabungo umwe yegera Rwabugili aramubaza ati wa mugabo we witwa nde? undi aramusubiza ati"ndi kigeli" aho abanyabungo bateraniye baramuseka bati"ubanza utagira ubwenge, wabaye we watinyuka kugera ino warishe Rutubuka" Rwabugili akaba yanywaga itabi haza umunyabungo ufite umuhoro awufasha mu nkono y'itabi ya Rwabugili ayimuvana mu kanwa arayita. Rwabugili ahaguruka arakaye abwira uwo mugabo ati" kuba umunyamahanga ninko kurwara igisebe cy'umufunzo, iyo aba ari njye ufite uwo muhoro mba nywugukubise". Rwabugili arongera aramubwira ati "icyakora bika uwo muhoro kuko ni bujya kugera mu makuka y'inka ndawugukubita", abanyabungo baraho babyumvise bariyamira bati"uraba utibara ukavuga kwica?" Ruhararamanzi yongorera Kabare ati "turashize" noneho bajya inama yuko babigenza. Bisangwa ati mureke nsabe abanyabungo njye kubonana na Mpfizi. asanga abanyabungo arababwira ati"ndasaba kujya kubonana na mpfizi". ubwo abanyabungo batangira kugira ubwoba bakekako Rwabugili ari umutabazi wa bucengeri. bituma bemerera Bisangwa ko abonana na mpfizi. ageze aho ari aramubwira ati"nduzi mwarakaye mushaka kutwica ngo murahorera Rutubuka ariko mwatwica mwagira mureke dukore umugenzo wacu nituwurangiza mutwice" mpfizi ati" ni mugenzo ki" undi ati" ni ugukubita ingoma yacu imirishyo icumi". ubwo kwari ugushaka guhuruza kuko mu Rwanda batari bazi aho Rwabugili yagiye. mpfizi arabyemera abwira Bisangwa ati " wenda ukubite imirishyo ijana ni hahandi turabica" ubwo Bisangwa ajya ahirengeye abanyabungo baramuhagarikira. akubita imirishyo igihe kirekire ati " uwo numwe" akomeza atyo ageze kuwa gatatu ingarurarugo zumva ingoma y'impuruza ziherako zambuka i kivu zitera kwa mpfizi. igihe abanyabungo bagihagarikiye Bisangwa babona urugo rwa mpfizi rurashya. bahera ubwo barwana mpfizi arapfa. wa mugabo watesheje Rwabugili inkono arafatwa hamwe na wa muhoro we Rwabugili arawumukubita.
No comments:
Subscribe to: Post Comments (Atom)


text:
Ku itariki ya 13 Gashyantare u Rwanda rwifatanije n’isi mu kwizihiza umunsi mpuzamahanga wa radiyo, umunsi wateguye n’Ishami ry’ Umuryango w’Abibumbye ryita ku Burezi, Ubumenyi ,Umuco n’Itumanaho (UNESCO) ku bufatanye na Radiyo MKU Royal ya Mount Kenya University.
Abanyeshuri bari bakereye kwizihiza uwo munsi mpuzamahanga wa radiyo mu Rwanda
Uwo munsi wabanjirijwe n’ingendo zakorewe muri bimwe mu bigo by’amashuri biri mu runana rw’amashuri yimakaza amahame ya UNESCO binyuze muri Clubs zitandukanye harimo na Club Media. Muri izo ngendo, abanyamakuru ba Radiyo MKU Royal FM, bari kumwe n’Umuyobozi Ushinzwe Uburezi n’ushinzwe Itumanaho n’Itangazamakuru muri Komisiyo y’Igihugu Ikorana na UNESCO bahuguye abana ku buryo bwo gutara inkuru no kubaza ibibazo byiza, gukora “commentaire” ndetse na “profil” mu buryo bw’amajwi. Nyuma abo bana bagiye gushyira mu bikorwa ibyo bize, bivamo ibiganiro bitambutswa ku maradiyo atandukanye mu rwego rwo kwizihiza umunsi mpuzamahanga wa radiyo. Muri rusange hasuwe ibigo umunani, bibiri mu majyaruguru, bibiri mu majyepfo na bine mu mugi wa Kigali.
Abana wabonaga babyumva kurusha abandi baribatumiwe mu birori byo kwizihiza umunsi mpuzamahanga wa radiyo, umunsi wizihizwa kuri 13 Gashyantare kw’isi yose.
Muri uyu mwaka, insanganyamatsiko yagira iti:: “radio n’urubyiruko”. Abo bana berekanye impano zitandukanye mu muziki ndetse no mu buryo bwo gutangiza ikiganiro. Abo bana bakaba barahawe ibihembo bitandukanye. Abagaragaje impano bahabwaga amafaranga yakusanyijwe n’abari bitabitiye ibirori, abandi bahawe udupira two kwambara.
Aba ni abana bahabwaga impano zitandukanye zirimo udupira n’udukaye two kwandikamwo
Bwana Kalisa Callixte, Umuyobozi w’Uburezi muri Komisiyo y’Igihugu Ikorana na UNESCO yashimye ubufatanye bwaranze Kaminuza ya Mount Kenya na Komisiyo y’Igihuhugu ikorana na UNESCO. Yasobanuye impamvu UNESCO ishyigikira ibikorwa nk’ibyo ko ari uko igamije kubaka amahoro byumwihariko ihereye mu bakiri bato. Yibukije ko umunsi wa Radiyo ari inshuro ya kane wizihijwe kw’isi, mu Rwanda bikaba bitari bisanzwe. Umuyobozi w’uburezi muri Komisiyo y’Igihugu Ikorana na UNESCO yakomeje abwira abanyeshuri ko bashobora gukoresha radio batanga ibitekerezo byabo, bagaragaza impano zabo , bagira n’uruhare mu byemezo bibareba. Yabasabye kujya basesengura inkuru basomye cyangwa bumvise kuri radiyo kuko ibitangazwa byose atari ko aba ari ukuri.
Dr Marcelyne Kamande, umuyobozi w’iyi Kaminuza, mw’ijambo rye yashingiye kw’ijambo ry’ Umuyobozi Mukuru wa UNESCO, Irina Bokova , kuri uwo munsi, agaragaza uburyo urubyiruko rutagaraga mw’itangazamakuru by’umwihariko iry’amajwi kandi ari rwo rugize kimwe cya kabiri cy’abatuye isi. Radiyo akaba ari imwe mu nzira zo kuzana impinduka. Muri iyo nzira hakaba hakorwa ibiganiro bigenewe urubyiruko, nyuma bagatumirwa gutanga ibyiyumviro byabo, bamenyerezwa kuba nabo noneho bajya bakora ibiganiro bigenewe bagenzi babo. Ubu akaba ari bumwe mu buryo bwo kubaha ijambo.
Dr Marcelyne Kamande ageza ku banyeshuri ijambo ry’uwo munsi
Dr Marcelyne Kamande yashimiye abo banyeshuri uruhare rwabo mu biganiro bizatambutswa ku maradiyo ndetse abasaba no gukomeza kugaragaza impano zabo yaba mu mbyino, mu ndirimbo no mu itangazamakuru. Yemereye abo bana ko mu gihe bakwifuza kwimenyereza umwuga, bahabwa ubufasha bwa Kaminuza ayoboye.
Umunsi mpuzamahanga wa Radiyo wizihizwa ku itariki ya 13 Gashyantare buri mwaka, ukaba warashyizweho na UNESCO mu mwaka wa 2012 hagamijwe kugaragaza uruhare rwayo mu kugeza amakuru aho ibindi bitangazamakuru byose bitabasha kugera.
Philomene MUKANKUSI.
Umuyobozi Ushinzwe Itumanaho n’Itangazamakuru


text:
Korali Integuza igiye kumurika album y’amashusho yiswe “Ndi kumwe na Yesu”, igizwe n’indirimbo 10, ije ikurikira izigera kuri enye z’amajwi yasohoye mu myaka igera kuri 28 imaze ishinzwe.
Iki gitaramo giteganyijwe ku Cyumweru, tariki ya 2 Nyakanga 2017, kizabera ku rusengero rwa ADEPR Kacyiru ahazwi nko mu Kanserege kuva saa saba z’amanywa.
Album izamurikwa iriho indirimbo zamenyekanye nka "Nimushime", "Haracyari ibyiringiro", "Ndi kumwe na Yesu", "Ntituzapfa", "Izaduhemba" n’izindi. Amashusho yazo yafashwe anatunganywa na studio yitwa “Embassy video” ya Karenzo Pro.
Mu kiganiro IGIHE yagiranye n’Umuhuzabikorwa w’Imyiteguro yo kumurika album, Sibomana Fils, yagize ati "Imyiteguro tuyigeze kure, iya nyuma izakorwa ejo no ku wa Gatanu, hanyuma ku wa Gatandatu dutunganye neza ahazabera igiterane cyo ku Cyumweru. Abantu bazabonamo udushya twinshi kandi abahanzi twatumiye twizeye ko bazabashimisha bagatuma bahembuka."
Igitaramo cya Korali Integuza cyatumiwemo Korali zo ku Mudugudu wa Kacyiru zirimo iyitwa Ijwi ry’Umwami Yesu, Elbethel, Worship Team ya Kacyiru na Korali y’abashyitsi yitwa Abakorera Yesu ituruka muri ADEPR Rukurazo.
Mu bahanzi bazitabira iki gitaramo barimo Alexis Dusabe uzagaragara mu nyigisho zo mu gitondo, Simon Kabera na Albert Niyonsaba bazwi cyane muri ADEPR.
Korali Integuza igiye kumurika album y’amashusho yatangiye umurimo w’Imana mu cyumba cy’amasengesho mu 1990, icyo gihe yitwaga iy’abana. Abagera kuri batanu nibo batangiye baririmba bakoresheje ingoma y’uruhu.
Mu 1992 nibwo yemerewe kuririmba ku Mudugudu wa Kacyiru, icyo gihe wabarizwaga muri Paruwase ya Kimihurura. Ni nabwo yahise ihindurirwa amateka ihabwa izina rishya yitwa “Integuza”. Kuri ubu ifite abanyamuryango bagera kuri 80 bayifasha mu ivugabutumwa mu bice bitandukanye by’igihugu.


text:
Kugirango dusobanukirwe n'ibibazo byugarije abanyeshuri ba Kaminuza y'u Rwanda, reka duhere kuri iyi migani ibiri ya kinyarwanda: 1. akumiro ni umusuzi wa nyiri urugo naho amavunja arahandurwa
bakongera bakungamo ngo 2
. nta mukungu ubyina nabi aba ahinduye umudiho!
Muri iyi migani yombi, turasangamo igitugu! Bikaba bigaragara ko abanyarwanda kuva kera babaye ba " Kajekaremerwa!"
. Tugarutse kuri uyu mugani wa mbere, ni igisebo mu muryango nyarwanda kurwara amavunja kuko ari ikimenyetso cy'umwanda no kutiyubaha, bityo ababonye urwaye amavunja bose barumirwa bakifata ku munwa. Ariko hari igihe bashobora gukwena uyu munyamwanda cyangwa bakamutwama. Nyamara gusura nabyo nubwo bifatwa nk'umwanda mu banyarwanda bakamagana ubikoreye mu ruhame, biba bibi iyo bikozwe na nyiri urugo kuko wumirwa agaceceka ejo n'ejobundi akikomereza, nyamara uyu munyamavunja we ashobora guhandurwa agakira akaba umuntu.
Naho uriya mugani wa kabiri umukungu aba ari umuntu uvuga rikijyana mu muryango nyarwanda, ku buryo bamwe bahinduka abatesi nk'ibitambambuga! Uyu mukungu ashobora kwinjira aho babyina ikinimba kubera we ko atabizi, agahita ahenagurika inda akayitera imbere , ikibuno inyuma, nyamara abantu bakabishima cyane bati yahinduye umudiho! Iyi migani uyisanishije n'ibibera mu Rwanda ubu urasanga abavuze ko umugani ugana akariho bari bazi kwitegereza: Kagame Pawulo aratukana nk'umushumba ukoronga ibyegera bye bikumirwa bikifata ku munwa. Yavuga ko Abahutu batakiba mu Rwanda, bati nibyo koko iyi ni gahunda nshya ya leta; bwacya yahindura akavuga ko Abahutu bavutse n'abataravuka bazajya basaba imbabazi Abatutsi, bati nibyo koko Kagame azi gushishoza, ubwo Abahutu bakaba bongeye babayeho kuko Kagame abishatse!
Muri iyi gahunda y'iterabwoba riyobowe n'ikinyoma niho bazakubwiramo ko amahanga yaje kwigira ku Rwanda mu burezi tuzi ko arirwo rwa nyuma mu karere muri iki gisata, ko abagore bahawe agaciro kurusha ahandi kuko ari 64% mu nteko nyamara nicyo gihugu gifite abagore baharanira demukarasi benshi bafunze ku isi kikaba ari nacyo gifite abanyeshurikazi barara hanze kubera guhunga imperi cyonyine, bazakubwira ko ingoma z'abahutu zari zaraheje abatutsi mu mashuri nyamara uzasanga Agatsiko kifatira abana bako kakabohereza kwiga iyo za Amerika n'ubuhinde ku mafranga ya Leta, naho Abatutsi ba giseseka n'Abahutu bakoherezwa kwiga muri kaminuza y'u Rwanda aho usanga abahungu barara mu mashyamba kubera kubura ayo kwishyura amafranga y'icumbi, abakobwa ugasanga abagize amahirwe barara ku gatanda kamwe ari 2 cyangwa 3! Ayo mashuri nayo kandi iyo bayarangije nta kazi bahabwa kuko kibonera abana b'Agatsiko bize hahandi navuze hejuru.
Ibibazo byugarije abanyeshuri ba kaminuza nta kundi byarangira hatabayeho revolisiyo itamena amaraso:" IKARAMU"
Nta gihe gishize ibinyamakuru by'Agatsiko bitangaje ko abanyeshuri biga muri Kamunza y'u Rwanda ishami rya Butare barara mu mashyamba kubera ko buruse ( abakiyihabwa) yabo imaze amezi itabageraho. Aba banyeshuri ntibaba bakeneye aho kurara gusa kuko baba bakeneye no kurya nk'undi muntu wese. Kumva bamara amezi arenga 6 nta gafaranga babona, ni ubwicanyi bakorerwa na Leta nk'aboherezwa mu kiyaga cya Rweru. Nkimara gusoma inkuru y'aba banyeshuri nibajije ukuntu bamara aya mezi bakiriho, kuko nzi ukuntu ubuzima bwa Butare buhenda. Nyamara kwicecekera kwabo, bizatuma ibibazo by'aba bana biba nk'iby'abarimu babo kuva muri 2010 batarabona amafranga yo kuyobora abanyeshuri mu bushakashatsi bwo kurangiza icyiciro cya 2 cya kaminuza kandi ariyo yonyine yabafashaga kubaho kuko bizwi ko umushahara wabo ari intica ntikize. Nyamara barituramiye kubera ko Shikama
imaze iminsi ikora amatohoza ikaba yarasanze ko FPR hari imishahara ya rwihishwa ihemba bamwe mu barimu yita ABAKADA BAYO!
Ubuhamya dukesha abarimu 2 bigishaga muri kaminuza 2 zitandukanye za leta mbere ya 2012
, badutangarije ko bahembwaga 800,000FRW
mu gihe umwarimu ufite impamyabumenyi y'ikirenga nkabo i Ruhande yafataga 300,000FRW
gusa! Nta shiti ko no muri aba banyeshuri, FPR ifitemo abo iha inyoroshyo kugirango ya mvugo ngo umusonga wundi ntukubuza gusinzira
ibe ingiro!
Ariko noneho umenya bigiye kuba akumiro nk'umusuzi wa nyiri urugo ubwo abana b'abakobwa basigaye barara hanze kubera umwannda! Iki kibazo cy'aba bana kije mu gihe Shikama
yariho itegura inyandiko yamagana ikinyoma cya FPR kivuga ko igiye gutoza ibindi bihugu 10 byo mu karere gukwirakwiza imisarane mu bihugu byabo!
!!Ndagirango tureke ya mvugo ngo nta mukungu ubyina nabi aba ahinduye umudiho maze nibarize Kagame Pawulo na FPR ye. Niko, utirahuriye arahurira undi? Uratoza abandi gukwirakwiza imisarane, mu Rwanda mwacukuye ingahe? Ndagirango uzanyarukire muri Kaminuza y'u Rwanda i Butare mu ishami ry'Imbonezamubano na Politike(FAMSS) ryigamo abanyeshuri bagera ku 2000 n'abarimu bagera kuri 40 baryigishamo. Uzasanga iri shami riruta ayandi muri kaminuza y'u Rwanda, ritagira umusarane n'umwe abanyeshuri bitumamo!
Abarimu se bo bite? Nabo ni uko, kuko ubwiherero bwabo buri aho agashami k'imbonezamubano gakorera, buteye agahinda: ntaho uwituma yicara, nta kintu kimanura umwanda kihaba, iyo umaze kwituma ufata indobo y'amazi abakozi baba bahashyize, ukamanura umwanda, utayihasanga ukifata ku munwa ukajya kuri Hoteli FAUCON
cyangwa IBIS!!!
Iyi kaminuza yari ifite WC zakoraga muri Repubulika ya mbere n'iya 2 Kagame Pawulo avuga ko ntacyo zakoze! Muri Repubulika ya 2 Ikinani kitananiye abanzi n'abagambanyi cyari cyaranubakishije WC z'abagenzi, ubu zose zarasibamye! Uzajye kureba aho akarere ka Huye gakorera hari WC y'akataraboneka kubwa Kinani, ubu yarasibamye iheruka gukoreshwa kubwa Kinani nk'imihanda yose ya Butare y'imigenderano!
Mu gihe abana b'Agatsiko bose boherezwa kwiga mu Burayi, Amerika, Canada n'Ubuhinde aho bigira ku mafrannga ba data babiriye icyuya , banarangiza ntibaze gutanga umuganda wo kubaka iguhugu, ahubwo ababyeyi babo bagahita babakirayo ubuhungiro rwihishwa, naho abana ba Ngofero bariho bicwa urw'agashinyaguro twavuze hejuru, nta yindi nzira aba bana banyuramo ngo baharanire uburenganzira bwabo bwo kubaho usibye Revolisiyo yiswe IKARAMU. Uko iyi Revolisiyo yabohora abanyarwanda yakorwa n'intambwe zayo, byose birasobanutse. Amabi FPR yakoreye Abanyarwanda kuva 1990 kugeza magingo aya, bigaragarira buri wese ko idateze guhindura imikorere. Ni twebwe Abanyarwanda tugomba gushaka inzira iboneye itamena amaraso kugirango tubeho nk'abandi baturage b'isi. Ibi byose bisaba ibi bikurikira nasobanuye muri iriya Revolisiyo: kumva ko hari ikibazo cyitwugarije twese, kumenya abakidutera abo aribo, guhagurukira icyarimwe, abanyarwanda tukabafata tukabashyira aho barindirwa umutekano, Abagande bagsubizwa iwabo, tugashyiraho inzego z'ubuyobozi zirengera buri wese: umutwa, umuhutu n'umututsi.
Ese iyi Revolisiyo irashoboka koko
Muri 2011 nandika iby'iyi Revolisiyo, hari benshi bambwiye ko bidashoboka, ko FPR na Kagame bagomba gukurwaho n'amasasu. Ibyo navugaga muri kiriya gihe bizakorerwa abanyeshuri bikabatera kwivumbura biriho biraba ubu! Kuki se inzira navugaga uru rubyiruko ruzanyuramo rwigobotora ingoma y'agahotoro yo idashoboka? Imbunda buri gihe iba ngombwa iyo hari ubwoko runaka bushyigikiye Agatsiko nkuko bimeze mu bihugu byinshi byo muri Afrika, cyangwa se abaturage benshi bashyigikiye ingoma y'umunyagitugu nkuko byari bimeze muri Libya ya Kadafi. Mu Rwanda nta na kimwe muri ibi 2 tuvuze hejuru gihari. Agatsiko kariho nka ya nyoni yaritse ku nzira ivuga iti :"nzapfa nzakira simbizi." Igihe urubyiruko mu mpande 4 zose z'u Rwanda ruzakavugiriza induru, ibyako bizarangira nk'ibya Blaise Compaore wari Perezida wa Burkina Faso.
Rubyiruko, musome neza ibyerekeye iyi Revolisiyo, murebe intambwe tugezemo maze mwiyangire nk'Ingagi. Kwigaragambya ni uburengenzira bwemerewe buri muturage w'isi, ntawe ugomba kubababuza kwigaragambya mu gihe ari ngombwa(Reba amahame ya LONI yerekeranye n'Uburenganzira bwa Muntu). Ubwigenge, ukishyira ukizana, ukureshya imbere y'amategeko n'amahirwe angana ku byiza by'igihugu, umunyagitugu Pawulo Kagame ntazabibaha ku mbehe, mugomba kubiharanira.
Twese hamwe, tuzatsinda. AMANDA!!!!!
NKUSI Yozefu
Shikamaye.blogspot.no
shikama ku Kuri na Demukarasi(SKUD)


text:
Michelle Obama, umugore w’uwahoze ari Perezida wa Leta Zunze Ubumwe za Amerika Barack Obama yagarutse ku ngorane ababyeyi b’iki gihe bafite mu mirerere y’abana babo bitewe n’iki gihe kitoroshye cy’ikoranabuhanga aho yavuze ko bitoroshye kugenzura umwana ku buryo bwose kugira ngo imirerere ye irusheho kugenda neza.
Michelle Obama yavuze ko bitoroshye muri iki gihe k’ikoranabuhanga kumenya niba koko abana umubyeyi arera bamwishimira bitewe nuko badashobora kubwira ababyeyi babo akantu kose bahuye nako mu buzima bwabo bwa buri munsi.
Yakomeje avuga ko mu gihe cyo hambere byari byoroshye ku babyeyi kugenzura imico n’imyifatire y’abana babo ariko muri iki gihe aho ikoranabuhanga bikaba bitacyoroshye bitewe nuko utabona uburyo ugenzura umwana mu buzima bwe bw’iri koranabuhanga ryasakaye.
Michelle Obama yavuze ko mbere ikoranabuhanga ritaraza nta buryo umuntu yari gukoresha ngo avugane n’abantu batamwegereye ngo ariko ubungubu bikaba ari ibintu byoroshye cyane ari nabyo bituma kurerera abana muri iki kinyejena cy’ikoranabuhanga bitoroshye.
Icyakora we yavuze ko adafite ikibazo na gitoya mu mirerere y’abakobwa be ngo agendeye ku mico n’imyifatire adasiba kubatoza.
Mu kiganiro umugabo we Barack Obama yagiranye n’itangazamakuru, yavuze ko nta kibazo afite ku bakobwa be mu bijyanye n’imico n’imyifatire bitewe nuko yizeye ko imico umugore we Michelle yamugaragarije ndetse akimugaragariza ari yo atoza abana babo kandi akanaba urugero rwiza ku bana be. Obama yongeyeho ko ntacyo ashinja mugore we kuko amwubaha cyane ndetse akanamwitaho uko ashoboye kose.
Michelle Obama n’umugabo we Barack Obama biravugwa ko kuri ubu bari gushaka kwimuka mu mugi wa Washington ariko aho bashaka kwimukira hakaba hataramenyekana.
Daniel MUKESHIMANA/Umubavu.com


text:
Korali La Charite ikorera umurimo w’Imana ku mudugudu wa Nyabisindu akaba ari naho hari icyicaro cya Paroisse ndetse n’itorero ry’Akarere ka Muhanga ADEPR ikaba yaratangiye umurimo w’Imana mu mwaka w’1980 ubu yiyemeje gushyira imbaraga zo ku rwanya ubushomeri mu rubyiruko babaremera amatsinda yo kwitwza imbere.
Mu Gushyingo itangira yitwaga korali Gitarama,iza kurivaho yitwa korali ya Mbere,nyuma iza kwitwa korali LA Charite ahagana mu mwaka w’1995 nkuko Umubavu.com wabitangarijwe na bwana Gasore Jean Pierre wanatubwiye ko iyi korali imaze kugira Album 2 z’amajwi ndetse n’imwe y’amashusho.Bwana Gasore yakomeje atubwira ko korali yakoze umurimo mu cyahoze ari prefegitura ya Gitarama ku buryo urwo rurembo rwose aribo baruvunnye ku kigero cya 85%.
umuyobozi wa LA Charite
Iyi Korali iherutse gukora igitaramo yari yatumiyemo abahoze ari abaririmbyi babo baba hirya no hino mu gihugu bari bise GARUKA USHIME LA CHARITE cyishimiwe cyane n’ubuyobozi bw’itorero nkuko twabitangarijwe n’umuyobozi w’umudugudu wa Nyabisindu ADEPR Pasteur Uwanyirigira Cyprien wanarerewe muri iyi korali aho yabwiye Umubavu.com ati, "Korali LA charite idufasha byinshi mu ivugabutumwa rya hano ku rusengero ndetse no hanze yaho cyane ko benshi muri bo bagize inama nyobozi y’itorero rya hano"
Uhagarariye abafatanyabikorwa b’iyi korali Pasteur Nkurunziza Donatien yatangarije Umubavu.com ko bashaka gufatanya n’ubuyobozi bwa korali mu kuvuguta umuti w’ubushomeri mu rwego rwo kubafasha kwagura umurimo w’Imana;yagize ati:"Twifuje gutangiza amatsinda yo kwizigama nk’uko leta y’U Rwanda ibidukangurira;bigakorwa hagati muri korali bityo tukazajya tuguriza umuririmbyi ufite umushinga uciriritse ushaka kwiteza imbere bikaba byamufasha guhangana n’ubushomeri."Ushaka amakuru yizewe akoranye ubuhanga soma amakuru y’umbavu.com”
ark mujye muduha nindirimbo zanyu mudufashe kuzibona nkahano kumubavu murakoze
iyi choral ndayikunda cyane nyagasani abashyigikire kd yagure umurimo mukora indirimbo zanyu ziranyubaka
iyi choral ndayikunda cyane nyagasani abashyigikire kd yagure umurimo mukora indirimbo zanyu ziranyubaka
chorale Lacharite ifite vision nziza Imana ibajye imbere. kandi tubifurije kuzagera kuri vision yanyu.


text:
Amasomo y’inyongera yagombaga kubazwa mu kizamini cya Leta hakurikijwe Integanyanyigisho nshya ishingiye ku bushobozi (Competence Based Curriculum) n’Ikoranabuhanga (ICT), Ubuvanganzo mu rurimi rw’Icyongereza, Igifaransa n’Igiswahili mu cyiciro rusange; Imibare (Sub-mathematics) n’Igifaransa mu cyiciro cya kabiri cy’amashuri yisumbuye.
Amakuru agera kuri Rwanda Today avuga ko uku gutinda kw’ibitabo byaturutse ku kuba byinshi mu bigo byahawe isoko ryo kubikora ari iby’abanyamahanga, byifashisha Abanyarwanda mu kubigeza ku mashuri kubera ko byo bidafite amashami mu gihugu.
Umuntu usobanukiwe iby’iki kibazo yavuze ko ibigo 10 muri 15 byahawe kugeza ibyo bitabo ku mashuri mu byiciro bibiri bya mbere by’ishyirwa mu bikorwa ry’integanyagisho nshya byahuye n’imbogamizi mu kubigeza aho bikenwe, mu gihe ibindi byahagaritse kubisohora kubera impamvu zirimo gukosora amakosa no kuba Ikigo cy’igihugu gishinzwe uburezi (REB) gitinda kwemeza ko byujuje ibisabwa.
Yagize ati “Byinshi muri ibi bigo mpuzamahanga ntibyari bifite amakuru na make ku bijyanye n’aho ishuri riherereye, cyangwa ibikenewe ngo bigezweyo. Kuba bidafite amashami mu gihugu byatumye bitabasha gukirikana no kumenya niba uwishyuye yarabigeje ku mashuri.”
Mu minsi ishize hari amakarito y’ibitabo agera ku 186 yasanzwe mu nzu mu karere ka Karongi, ikigo cyabisohoye ndetse n’ibindi bitatu nibyo bivugwaho kuba bitarigeze bigeza igitabo na kimwe ku mashuri ari hirya no hino mu gihugu.
Ni mu gihe Guverinoma yari yarateganyije ko ibitabo ndetse n’ibindi bikoresho bigamije gushyira mu bikorwa integanyanyigisho nshya bigomba kuba byamaze kuboneka mu mwaka w’amashuri wa 2016 na 2017, ibizamini bya mbere biyishingiyeho bigakorwa mu 2018.
Umwaka ushize Umugenzuzi mukuru w’imari ya Leta, Obadia Biraro, yagaragaje ko gutinda kw’izi mfashanyigisho byagize ingaruka ku myigishirize, dore ko na raporo ubwayo igaragaza ko n’aho ibitabo byabashije kugera bitakoreshejwe kuko abarimu nta mahugurwa bigeze bahabwa.
Ingengo y’imari yari igenewe uburezi mu myaka ibiri ishize yagaragazaga ko Mineduc yagombaga gukoresha miliyari 6.8 Frw mu gukoresha no kugeza ku mashuri ibitabo 1,830,380, n’aho andi asaga miliyari ebyiri agakoreshwa mu guhugura abarimu.
Umuyobozi mukuru wa REB, Dr Ndayambaje Irénée, yatangaje ko basabye ibigo byahawe amasoko kwihutishwa ishyirwa mu bikorwa ry’ibikubiye mu masezerano, imbogamizi zirimo gukora ibitabo byaburaga zikaba ziri gukemurwa ku buryo iyi nteganyagisho nshya izatangira kugeragezwa umwaka utaha.
Gutinda kw’ibi bitabo ndetse na Diplôme z’abarangije amashuri yisumbuye biri mu byatumye abayobozi batanu ba REB barimo Dr. Musabe Joyce wari ukuriye Ishami ry’Integanyanyigisho n’Imfashanyigisho na Dr. Tusiime Rwibasira Michael wari ukuriye Ishami rishinzwe Ibizamini n’Isuzumabumenyi birukanwa.


text:
Iyi raporo yashyizwe ahagaragara kuri uyu wa Kabiri tariki 1 Ugushyingo 2016 mu nama mpuzamahanga yiga kuri Kanseri iteraniye i Paris mu Bufaransa.
AFP yanditse ko umubare w’abagore bazaba bicwa na Kanseri muri 2030 uziyongeraho 60% ugereranyije n’abo yicaga mu 2012 bageraga kuri miliyoni 3.5 ku mwaka, bitewe ahanini n’ubwiyongere bw’abaturage muri rusange n’ubw’abakuze.
Iyo raporo ivuga ko hakwiye gushyirwamo imbaraga mu kwigisha abantu kwirinda Kanseri no kuyikumira. Mu 2012, mu bantu barenga miliyoni umunani bapfuye, abagera kuri miliyoni 3.5 bishwe na kanseri, bakaba biganjemo abo mu bihugu bikize.
Sally Cowal wo mu muryango w’Abanyamerika urwanya Kanseri, yavuze ko ikomeje kwiyongera mu bihugu bikennye n’ibifite ubukungu buciriritse ahanini bitewe no gusaza kw’ababituye n’ubwiyongere bukabije bw’abaturage babyo.
Ubu bwiyongere kandi bugirwamo uruhare no guhihibikanira gushaka ubutunzi n’imibereho bigatiza umurindi zimwe mu mpamvu zitera Kanseri nko kudakora imyitozo ngororamubiri, imirire mibi n’umubyibuho ukabije.
Hari kandi na kanseri iterwa no gukererwa kororoka, aho umugore ashobora kubyara umwana akuze bikamutera kanseri y’ibere.
Imibare igaragaza ko abagore baza ku isonga y’abahangayikishijwe na kanseri cyane cyane iy’ibere n’inkondo y’umura. Mu Rwanda wifashishije imibare yo muri Werurwe y’ibitaro bya Butaro bifite serivisi z’ikitegererezo mu gusuzuma no kuvura kanseri, usanga abagore bahivurije Kanseri y’ibere baranganaga na 44%, mu gihe abivuje iy’inkondo y’umura bari 24%.
Indi nkuru wasoma: Abagore ku isonga ry’abahangayikishijwe na kanseri mu Rwanda


text:
Ba Petero Bayobewe Shebuja bateshuka ku inshinga biyemeje -Apotre Mulindwa
Yanditswe na Imanishimwe Dieudonne March 27, 2018
Apotre Mulindwa umushumba mukuru w’ Itorero Dorcas Ministries riherereye mu Karere ka Kicukiro yagereranyije aba pasitori bamwe na bamwe bateshutse ku nshingano nka ba Petero agira ati “ ba Petero […]
Apotre Mulindwa umushumba mukuru w’ Itorero Dorcas Ministries riherereye mu Karere ka Kicukiro yagereranyije aba pasitori bamwe na bamwe bateshutse ku nshingano nka ba Petero agira ati “ ba Petero bayobewe Shebuja “
Apotre Mulindwa umushumba mukuru w’ Itorero Dorcas Ministries riherereye mu Karere ka Kicukiro mu masengesho yo kwiyiriza ubusa yabaye tariki ya 21 Werurwe 2018 ,mu nyigisho yigishije biciye kuri Radio umucyo akayikomereza mu masengesho intumwa Mulindrwa ivugako ari inyigisho ari kwigisha icyumweru cyose .
Nyuma y’ inkubiri yabaye muri amwe mu matorero ] Amadini ], bamwe mu ba pasitori bagatandukana n’ amatorero yabareze ibyo we intumwa Mulindrwa yabigereranyije no gucimbuka ,nkunko imwe mu ntumwa za Yesu Petero yicimbuye kuri Yesu akagumura zimwe mu ntumwa akazizeza ibitangaza ko nibamukurikira bari bugeyo bakajya kuroba amafi nkuko byahoze maze agizengo aratera urushunduru birangira ntanakimwe afashe kuko umugenga wa byose ari we Yesu atigeze atanga itegeko kuko yari yara mubwiye ko kuva yemeye kumukuriki ] Yesu ] agiye ku jya aroba abantu aho kuroba amafi .
Iyi nkuru ya bibiliya niyo yifashishije agereranya agira ati “ba Petero bayobewe Shebuja bagateshuka ku nnshingano “ dore ko bamwe mu ba Pasitori n’ abavugabutumwa bakomeje ku mvikana bahanura ubuhanuzi butavuye ku mana , bigisha ubutumwa bugamije indonke butagamije bamwe bakumvika mu bitangazamakuru no mu matorero yabo bavugawaho gukora ibyagwa n’ Imana .
Apotre Mulindwa umushumba mukuru w’ Itorero Dorcas Ministries yasoje ikigisho cye asaba abapasitori bahwanyutse bagahwanyura abandi ] batandukanye ] ku matorero bahizemo ko bakwiriye kwegera Imana cyane kuko Imana yiteguye kubabarira nkuko Yesu yababariye Petero
IBYIRINGIRO.RW


text:
Gisagara: Abaturage baratangaza ko bamaze kumenya uruhare rwabo mu mihigo
Abatuye Mugombwa bamenye uruhare rwabo mu mihigo
Abaturage bo mu murenge wa Mugombwa ho mu karere ka Gisagara barashima gahunda y’imurikabikorwa ngo kuko ari akanya keza ko gusuzuma uruhare rwabo mu mihigo aho bareba ibyo batagezeho neza bityo bakamenya ibikorwa bagomba gushyiramo imbaraga bafatanyije n’ubuyobozi mu iterambere ribagenewe.
Bimwe mu bikorwa aba baturage bishimira ko byagezweho mu murenge wabo ni nko ubuhinzi bw’urutoki bw’imbuto zigezweho,ubworozi bw’ingurube bibumbiye mu makoperative no guhuza ubutaka bahinga ibihingwa byatoranyijwe nk’ibigori.
Habineza Eugene na Uwimana Francoise,ni bamwe muri aba baturage bavuga ko uruhare rwabo mu kwesa imihigo baruzi kandi ko imihigo iba igamije kuzamura imibereho yabo.
Habineza ati “Ubuhinzi turabwitabira ndetse n’ubu tumaze gutera ibigori kuri hegitari 15, uruhare rwacu rero turaruzi kandi dushimishwa no gutunganya ibyo twiyemejeâ€
Uwimana nawe ati “Imihigo icyo igamije ni ukuduteza imbere kandi koko iyo twiyemeje ibintu tukabikora tubona umusaruro mwizaâ€
Umunyabanga nshingwabikorwa w’umurenge wa Mugombwa,Nyirimanzi Gilbert,avuga ko zimwe mu mpamvu zituma imwe mu mihigo itagerwaho nk’uko babyiyemeje ari ukuba abaturage badahita bumva ibintu kimwe. Avuga kandi ko guhiga batarebye ibizabafasha kwesa imihigo no kwiha igihe gito bitajyanye n’ibizakorwa,  ari izindi mpamvu zo kutagera ku byahizwe.
Léandre Karekezi umuyobozi w’akarere ka Gisagara wari witabiriye iri murikabikorwa, ashishikariza abaturage n’ubuyobozi bw’uyu murenge gushyira imbaraga cyane mu mihigo igaragaza impinduka mu buzima bw’abaturage.
Ati “Uyu munsi twesee tumaze kumva no kwibonera akamaro k’imihigo, ndabasaba noneho rero ko mwajya mwibanda ku bikorwa bigaragaza impinduka mu buzima bw’abaturage, bakazamuka mu iterambere bigaragaraâ€
Mu mihigo itaragezweho ku kigereranyo cyari cyateganijwe ikaba igiye gushyirwamo imbaraga cyane ni nk’umuhigo wo gutanga ubwisungane mu kwivuza.


text:
Kuba abagena ibiciro by’umusaruro w’ibirayi babigena ku muhinzi gusa ariko ntibabigene ku isoko ricururizwaho ibyo birayi nirwo rwireguzo rw’abafite amakusanyirizo n’abacuruzi b’ibirayi bashinjwa kuryamira abahinzi.
Ibi ni bimwe mu byagaragarijwe mu nama yahuje ubuyobozi bw’akarere ka Nyabihu n’abafite aho bahuriye n’ubucuruzi bw’ibirayi kuri uyu wa mbere tariki ya 27 Ugushyingo 2017.Inama ariko ntiyashoboye kubonera igisubizo iki kibazo.
Abahinzi bo mu karere ka Nyabihu bataka icyo bita amanyanga akorwa n’abacuruzi babagurira ibirayi ku mafaranga 100 ku kiro nyamara mu rwego rwo guhisha ku babaguriye ku giciro kiri munsi y’igiteganyinyijwe bakabasinyisha ku ngufu ko babaguriye ku mafaranga 140.
Nyuma y’inama yahejwemo itangazamakuru yahuje ubuyobozi bw’akarere ka Nyabihu n’abafite aho bahuriye n’ubucuruzi bw’ibirayi, umuyobozi w’aka karere Uwanzwenuwe Theoneste yatangarije TV1 ducyesha iyi nkuru ko hari abantu batanu barimo gukorwaho iperereza ku makosa nk’aya yemeza ko akenshi ahemberwa n’abantu ngo bitwa “abachercheur” basigaye bitambika hagati y’umuhinzi n’ikusanyirizo ari naho kuryamira umuhinzi bituruka.
N’ubwo bamwe mu bacuruzi bemera ko bajya basinyisha abaturage amafanga adahuye n’ayo babaguriyeho mu byukuri abandi bakabica ku ruhande, icyo bahurizaho ni uko intandaro ya byose ari uko bategekwa igiciro bagomba kuguriraho umuhinzi nyamara bo ntihagira ubagenera icyo bagomba kugurishaho ibi bigatuma hari ubwo babigeza ku isoko bagurirwa ku giciro kiri munsi y’icyo baranguyeho.
Akarere ubwako kagaragaje ko kadafitiye ubushobozi kuri iki kibazo ari nayo mpamvu hemejwe ko mu gihe ku bafatanye n’izindi nzego zifite ububasha bwo kugena ibiciro ku masoko nta kiragikorwaho aba bacuruzi bagomba gukomeza kugurira umuhinzi ku mafaranga 145 Frw ku kiro.
Aba bacuruzi b’ibirayi n’abafite amakusanyirizo mu nshingano basaba abagena igiciro cyo kuguriraho umuhinzi ko bajya babanza bakareba ni ibiciro ku isoko kuko hari ubwo nabo bisanga bakorera mu gihombo.
Biba bitangaje nuko mutibera kuri trre arko urwana nimyaka yawe uyikorera warangiza ihihe cyokujya gusarura ukabanza wanjya guhendahenda usaba isoko bakakubwirako niba ushaka kobyihuta bagomba kuguha kugiciro gito. Kd wwe usinyira ikiri hejuru wababaza bakakubwirako asigaye arayi kusanyirizo
Jye sindanumva impamvu umuntu yahinga ibirayi Mu mulima WE YIGURIYE nyuma umuntu utanazi uko ikirayi mu mulima gisa akaba ariwe ugena igiciro.
Ibirayi bigera Ku isoko bihenze kubera izo "nzego" zose biba byaciyemo
Amakusanyirizo ntabwo akora ibyo yagakwiye gukora.
ubundi yagiyeho kugirango nabahinzi bibirayi bajye basora.ariko byabaye guseseka ino mubaturage bakaribwa nabifite
Iki kubazo cy’igurishwa ry’umusaryro w’ibirayi kimaze igihe kirekire kuva hashyirwaho ikiswe amakusanyirizo.
Abatsindiye amasoko aribo bene amakusanyirizo usanga bifatira abahinzi nk’abacakara babo. Umuhinzi ahinga byose abyishakiye ariko yakweza amakusanyirizo akamushyiraho itegeko ngo agomba kugurisha umusaruro we ari uko abasigiye inyungu usanga basaba hagati ya 15-20/kg. Kuva ikitwa amakusanyirizo cyatangira nta muhinzi ukigira uburenganzira ku byo yiyejereje.
Nge mbona bikwiye gukurikiranwa kuko abaturage ntako batagize babibaza ariko ubuyobozi bukabereka ko butabyitayeho.
Amakusanyirizo ntawuyarwanya ariko nanone bakurikirane uburyo akora kuko niba yarashyiriweho kurengera inyungu z’umuhinzi, ntibyakozwe ahubwo yimakaje umuco wo gushyigikira abarya batakoze(abahagarariye amakusanyirizo) aka wa mugani w’ibifi binini.
Iki kubazo cy’igurishwa ry’umusaryro w’ibirayi kimaze igihe kirekire kuva hashyirwaho ikiswe amakusanyirizo.
Abatsindiye amasoko aribo bene amakusanyirizo usanga bifatira abahinzi nk’abacakara babo. Umuhinzi ahinga byose abyishakiye ariko yakweza amakusanyirizo akamushyiraho itegeko ngo agomba kugurisha umusaruro we ari uko abasigiye inyungu usanga basaba hagati ya 15-20/kg. Kuva ikitwa amakusanyirizo cyatangira nta muhinzi ukigira uburenganzira ku byo yiyejereje.
Nge mbona bikwiye gukurikiranwa kuko abaturage ntako batagize babibaza ariko ubuyobozi bukabereka ko butabyitayeho.
Amakusanyirizo ntawuyarwanya ariko nanone bakurikirane uburyo akora kuko niba yarashyiriweho kurengera inyungu z’umuhinzi, ntibyakozwe ahubwo yimakaje umuco wo gushyigikira abarya batakoze(abahagarariye amakusanyirizo) aka wa mugani w’ibifi binini.
Uwateje akajagari ni uwazanye ayo makusanyirizo.none ingaruka zitangiye kwigaragaza nizindi zizaza


text:
Abakobwa bakora imirimo y’ingufu ngo nta soni bibatera kuko ibatunze
Hari bamwe mu banyarwanda bagifite imyumvire ya kera aho bavugako hari imirimo abakobwa cyangwa abagore ndetse no mu mashuri byagiye bigaragaramo ku masomo amwe n’amwe.
Nubwo ariko hakiri abaca integer abakobwa, hari abashoboye gutinyuka gukora imwe muri iyo mirimo abo twaganiriye ni abakobwa bize ndetse banakora umwuga w’umubucanishi.Ubwo twabasangaga kuri rimwe mu garaje akorera mu mujyi wa Kigali mu karere ka Kicukiro ahazwi nko mu Giporoso, twashatse kumenya uko babayeho mu kazi bakora ubusanzwe kadakorwa n’abakobwa benshi.
Anne umwe muri aba bakobwa waganiriye na Yeejo.rw yagize ati “Kugira ngo ntangire kwiga no gukora uyu mwuga icya mbere niyumvisemo ko nshoboye ndetse n’abo bahungu babikora ntacyo bandusha, ibyo ni byo nabanje kwishyiramo bwa mbere ikindi bisaba kwikuramo ibintu by’isoni ubwoba ugakamirika nyine ukabazamo kuko biba bigoye kubazamo. Urabona nkanjye ni jye mukobwa jyenyine ugasanga rero birakujennye ukuntu kubiyakiramo ariko bigeraho bikaza ukabimenyera.”
Kimwe n’abandi bakobwa batandukanye bakora imyuga isanzwe yarizwiho gukorwa n’abagabo, ntibajya kure yibyavuzwe na Anne, gusa bahuriza ku kintu kimwe cyo kuba ari ukwigirira icyizere ndetse no kwiyumvamo ubushobozi bwo gukora no kwiteza imbere.
Kugeza ubu umubare w’abakobwa bakora imirimo y’amaboko ugenda uzamuka, ariko ntibivuzeko abantu bose babyumva kimwe kubakobwa bakora iyi mirimo kuko usanga hari abakibirebera mundorerwamo yo guta umuco kubana babakobwa.